Espanya, contra gegants per dominar Europa | Futfem.cat\nLa selecció espanyola ja coneix quins seran els seus rivals en la fase de grups de l’Eurocopa que es disputarà el 2022 a Anglaterra. En un sorteig que l’ha enquadrada al Grup B, Espanya se les veurà amb Alemanya, Dinamarca i Finlàndia en el que es podria batejar com el temut grup de la mort. Dels quatre combinats que formaran la fase de grups, només dos accediran als quarts de final, la primera de les rondes eliminatòries. Entre el 6 i el 31 de juliol del 2022, Anglaterra serà l’escenari de la pugna de la selecció estatal per consagrar-se entre les nacions dominants del futbol del vell continent.\nEspanya obrirà foc a l’Eurocopa contra Finlàndia el divendres 8 de juliol a partir de les 18 hores. En la segona data de la fase de grups, l’equip dirigit per Jorge Vilda s’enfrontarà a Alemanya el dimarts 12 de juliol a les 21 hores; mentre que tancarà la participació en aquesta lligueta contra Dinamarca el dissabte 16 de juliol també a les 21 hores. En cas de classificar-se per als quarts de final Espanya s’enfrontarà a una de les seleccions del grup A, conformat per Anglaterra, Noruega, Àustria i Irlanda del Nord.\nTres enfrontaments contra rivals que no posaran les coses gens difícils a la ‘roja’. En els darrers anys, Espanya ha avançat a pas de gegant i ha anat pujant esglaons fins a convertir-se en una de les candidates a aixecar el trofeu a Anglaterra. Per a fer-ho, però, haurà de vèncer seleccions amb les quals s’ha enfrontat recentment i que, en general, carreguen un historial guanyador i que han vist com el combinat nacional ha crescut fins a arribar al seu nivell.\nALEMANYA, LA GRAN DOMINADORA\nÉs difícil no associar Alemanya amb l’Eurocopa. La selecció teutona ostenta el rècord de més campionats guanyats, amb vuit, tots aconseguits de manera consecutiva els anys 1989, 1991, 19995, 2001, 2005, 2009 i 2013. La d’Anglaterra serà la seva onzena participació en la competició nacional del continent, en la qual les germàniques buscaran recuperar la corona després d’haver-se acomiadat en la semifinals en l’anterior edició, el 2017 als Països Baixos.\nAlemanya arribarà a Anglaterra després d’una fase classificatòria digna de matrícula d’honor. Ha guanyat els 8 partits que ha disputat, amb 46 gols a favor i tan sols un encontra, el que va encaixar en la seva visita a Irlanda i que va acabar amb victòria per 1-3. Klara Bühl, jugadora del Bayern München, ha liderat la selecció alemanya amb 6 gols i 2 assistències en 6 partits, sent la màxima realitzadora en la fase de classificació. Amb tot, Alemanya no es pot reduir a pocs noms, ja que acumula un gran nombre de jugadores amb talent, joventut o experiència que són indiscutibles en tots els seus clubs i que atorguen una profunditat de plantilla envejosa a la selecció. Lina Magull, Dzsenifer Marozan, Lena Oberdorf o Alex Popp són només alguns dels engranatges d’una sala de màquines que pugnarà per dominar la pilota davant les espanyoles Alexia Putellas, Aitana Bonmatí o Patri Guijarro.\nSerà la segona ocasió en la qual Espanya i Alemanya compartiran grup en la primera fase d’un gran torneig. Totes dues seleccions ja es van enfrontar al Mundial del 2019 a França, en el qual ambdues van accedir a la següent ronda. En aquella ocasió, Alemanya es va imposar amb un solitari gol de Sara Däbritz.\nDINAMARCA I LA PUGNA CONSTANT\nEl regnat d’Alemanya a l’Eurocopa va arribar al seu final, el 2017, gràcies a Dinamarca. El combinat danès es va imposar a les semifinals d’un torneig que se li va escapar de la punta dels dits en la final contra els Països Baixos. Així doncs, la selecció de Dinamarca afronta la cita d’Anglaterra, la seva desena Eurocopa, amb el clar objectiu d’aconseguir una corona que ja fa temps que voregen. Considerat un dels rivals més potents i capdavanters del futbol europeu, les daneses tornen a un gran torneig després de la seva absència al Mundial del 2019. En les nou participacions anteriors, Dinamarca ha arribat a una final, ha quedat eliminada en tres semifinals i en tan sols tres vegades ha estat incapaç de passar de la fase de grups.\nLa dinàmica de Dinamarca en la fase classificatòria ha sigut d’autèntic domini. En 10 partits, 9 victòries i un sol empat, una taca en l’expedient en ser l’únic partit sense marcar després d’igualar a zero contra Itàlia. A més, les daneses han acumulat un total de 48 gols a favor i tan sols un en contra, rebut en la victòria contra Itàlia per 1-3 en terres transalpines. Precisament, aquella victòria, va suposar la primera derrota d’Itàlia com a local en cinc anys, una altra dinàmica victoriosa trencada pel combinat nòrdic. La principal estrella de Dinamarca és una Pernille Harder que el curs passat va iniciar una nova etapa canviat el Wolfsburg pel Chelsea. La davantera ‘blue’, màxima golejadora històrica de la seva selecció amb 67 gols, ha sumat 8 dianes i 3 assistències en les rondes classificatòries per a l’Eurocopa. Una altra de les referents de la selecció nòrdica és Nadia Nadim, que amb 9 gols en 9 enfrontaments ha estat la jugadora que més vegades ha vist porteria durant la classificació de Dinamarca.\nA Espanya no li cal fixar la mirada gaire temps enrere per trobar el darrer enfrontament disputat contra Dinamarca. El juny d’aquest mateix any la selecció de Jorge Vilda va rebre les nòrdiques en un duel que es va endur la ‘roja’ per 3-0 amb dues dianes d’Aitana Bonmatí i una altra de Patri Guijarro. Aquella, a més, va ser la primera victòria de la història de la selecció nacional contra l’equip danès.\nEL RETORN DE FINLÀNDIA\nLa selecció de Finlàndia torna a una Eurocopa després d’haver estat absent en la cita del 2017 als Països Baixos. El principal objectiu és revertir una línia descendent i tornar a ser un dels combinats nacionals a tenir en compte en el panorama europeu. Anglaterra pot ser l’escenari propici després que el 2005 aconseguís la seva millor classificació després d’arribar a les semifinals. En l’Eurocopa de la qual van ser amfitriones el 2009 van quedar eliminades als quarts de final, mentre que a Suècia 2013, la seva darrera participació, no van poder passar de la fase de grups. En un grup amb rivals de tant nivell com Espanya, Alemanya i Dinamarca, Finlàndia és el quart membre en discòrdia, conscient que pot dictar sentència i ser botxí en cas d’una classificació molt ajustada.\nEl camí finès fins a Anglaterra, com el de la resta de seleccions del grup, ha fregat l’excel·lència. Domini aclaparador amb 7 victòries i un únic empat en 8 partits, amb 24 gols a favor i 2 en contra. Gran part de la productivitat ofensiva de Finlàndia durant la fase classificatòria ha recaigut en Linda Sällström, principal arma en atac, que ha anotat 10 dianes i ha repartit 3 assistències en els 8 enfrontaments que ha disputat. La plantilla finesa compta amb noms coneguts de la Primera Divisió, com la davantera de la Real Sociedad Sanni Franssi, autora d’un gol i 2 assistències, o la migcampista del Valencia Iina Salmi.\nQuatre anys després de trobar-se en la fase classificatòria per al Mundial de França del 2019, Espanya i Finlàndia compartiran grup a l’Eurocopa del proper estiu. En els dos duels de les rondes prèvies a la cita mundialista, el combinat de Jorge Vilda es va imposar en totes dues ocasions. En la primera ronda, Irene Paredes i Olga García van veure porteria en el 0-2 de la visita a Finlàndia, mentre que en terres espanyoles la ‘roja’ es va imposar per 5-1 amb gols de Marta Corredera en dues ocasions, Jennifer Hermoso, Nahikari Garcia i Minna Kauppinen en pròpia porteria, i Linda Sällstrom per a les fineses.\nLA CONSAGRACIÓ D’ESPANYA\nAnglaterra serà la quarta cita d’Espanya amb l’Eurocopa, després de Noruega i Suècia 1997, Suècia 2013 i Països Baixos 2017. També serà la seva sisena participació en un gran torneig, la cinquena consecutiva després dels dos anteriors Mundials i campionat continental, culminant des del 2013 una escalada vertiginosa fins a situar-se entre els equips referents, actualment, a nivell global.\nTot i la dificultat que suposa el grup, sobretot per l’entitat de rivals com Alemanya i Dinamarca, el principal objectiu d’Espanya és el de tornar a superar els quarts de final, millorant el tercer lloc aconseguit en el torneig del 1997. En l’edició dels Països Baixos van caure a la primera ronda eliminatòria a mans d’Àustria als penals, un encreuament que es podria repetir a Anglaterra. Les jugadores de Jorge Vilda no han amagat que tenen en ment guanyar l’Eurocopa, sense refusar el cartell de ser una de les seleccions candidates al títol, alimentades per la fam de victòria i avalades pels seus resultats en la fase classificatòria: 8 victòries, 1 empat, 48 gols a favor i tan sols un en contra.\nDesprés de les darreres participacions en tornejos internacionals, com el Mundial del 2019 o la She Believes Cup, a més dels partits amistosos més recents, Espanya ha demostrat que pot mirar als ulls a qualsevol rival, sense importar el seu historial o el pes del seu escut. Jorge Vilda dirigeix una generació d’or, amb una qualitat i un domini del futbol que persegueix l’excel·lència, amb un nucli molt dur de jugadores que ja fa molts anys que comparteixen el dia a dia a la selecció. A més, la gran majoria d’elles formen part del mateix club, el Barça, amb un clar impacte a la zona de creació i al mig del camp, amb noms incombustibles com Sandra Paños, Mapi León, Irene Paredes, Aitana Bonmatí, Patri Guijarro, Jennifer Hermoso i Alexia Putellas, només per citar-ne algunes. Tot plegat genera un equip que arribarà el proper estiu a Anglaterra en el moment idoni per a consagrar-se entre els grans noms del futbol europeu.


La Clota Cotreball: Projecte Pelo Puré | Pla de Desenvolupament Econòmic\ndimarts, 30 juny, 2020 - 11:48\nEl projecte “Els coixins PeloPuré, molt més que un suport per a la lactancia” és una de les iniciatives que participen a La Clota Cotreball, que pretén ajudar a les famílies en la primera etapa de desenvolupament de l’infant, a través de la venta de coixins de lactància especialment dissenyats per aconseguir una postura còmoda a l’hora d’alimentar el nadó.\nEls coixins PeloPuré, estan fets amb un disseny exclusiu que els fa més pràctics i funcionals que els coixins de lactància tradicionals tot facilitant la seva col·locació i ajudant a que no s’enfonsin durant les preses. A més, tenen una vida útil molt llarga ja que es poden utilitzar com a material de psicomotricitat i com a joguina.\nPel que fa a les teles i els vídeos promocionals utilitzats, han estat dissenyades per la promotora de BLA& CO (veure imatges) i gravats per KINOTHEQUE.\nLa Maribel, professional amb 15 anys d’experiència en el món de l’audiovisual i creadora de PeloPuré, sempre ha estat implicada en ajudar a impulsar nous projectes en el sector Serveis, i ja fa més de dos anys que es va embarcar en aquesta aventura.\nGràcies a La Clota CoTreball, ha tingut la oportunitat de disposar d’un taller on poder testejar els seus dissenys i on crear nous complements per a la seva marca, així com establir sinèrgies amb altres projectes.\nA canvi, i a través del retorn social i la contraprestació a entitats i comunitats de districte, PeloPuré ha tingut la oportunitat de donar suport a una associació de cardiopaties congènites amb la fabricació del seu merchandising, fet, que com a veïna de barri de Guinardó, li ha semblat una experiència molt satisfactòria.\nAra mateix, i fins el dia 2 de juliol, està posant tota la seva energia en aconseguir finançament a través d’un crowdfunding per poder fer una primera producció de coixins que permeti arribar a botigues i fabricar d’una manera ètica i responsable. Durant l’estiu es fará tota la primera producció per poder començar la tasca comercial a partir de setembre, i així, tenir tots els packs de coixins PeloPuré en botigues entre octubre i novembre de 2020.


Temps durant l'any - Vint-i-sisè diumenge | Pregaria.cat\nTemps durant l'any - Vint-i-sisè diumenge\nPer pregaria.cat on dl., 24/09/2018 - 08:00\n1- Aquest evangeli d’avui, ens dóna unes pistes de referència que ens poden ajudar a orientar les nostres relacions amb els altres.\nComencem dient que la formació de les persones és lenta: no s’aconsegueix en un dia. Fa falta temps i un contacte molt continuat amb el Senyor. Dic això, perquè precisament Joan, el deixeble predilecte de Jesús, diu unes paraules que mostren que no ha entès encara gran cosa del seu missatge.\nLi sap greu –diu- que un “que no és dels que venen amb nosaltres” alliberi del mal, en nom de Jesús. Li dol que un faci el bé pel simple fet de no ser dels seus. Podríem dir que, a Joan, li ha entrat el “complex de grup”.\nPerò això també ens podria passar a nosaltres. Sobretot en el camp de les ideologies polítiques, però també en tots els altres grups on ens movem.\nDe vegades, no m’alegro tant perquè creix el bé, sinó perquè això es realitza a través meu. Amb la meva actuació, aparentment, estic buscant el bé, però en el fons el que busco és el meu protagonisme personal.\nSi fos així, no estaria contribuint a fer créixer el Regne de Crist, sinó, en tot cas, a fer créixer el meu propi regne, que és una cosa molt diferent.\n2- Enfront d’aquesta actitud, la resposta de Jesús és clara: “Deixeu-lo fer”. És a dir, no li impediu de fer el bé. Perquè l’Esperit bufa allà on vol, i nosaltres no som ningú per impedir-ho. Moltes persones que no són de la “nostra corda” són també capaces de fer sincerament el bé, d’obrar amb rectitud.\nJesús vol que entenguem que no admet el sectarisme intransigent que intenta monopolitzar el bé com a propietat seva. Perquè els qui pensen així, tenen tendència a veure malícia en les paraules i actuacions dels altres, que sempre són vistos com a enemics, com a gent de mala fe.\nI això no contribueix de cap manera a fomentar la solidaritat i la fraternitat entre tots. Al contrari: més aviat és ferment de divisió i de violència.\nDescobreixo en mi quelcom d’aquesta actitud? Si fos així, demanem humilment de ser-ne alliberats, perquè això és antievangèlic.\n3- També ens ha dit Jesús, que tothom qui doni un vas d’aigua en nom seu, no quedarà sense recompensa.\nEl vas d’aigua és el signe d’un servei molt petit. La nsotra vida està feta de gestos petits, de detalls menuts. I tots tenen la seva importància. Jesús vol que entenguem que el valor d’una acció es mesura solament per la càrrega d’amor amb què es fa.\nUn gran sacrifici fet només per ser ben vist, per orgull, o de mala gana, no val per a res. En canvi, donar un vas d’aigua per amor del Senyor, és un fet positiu davant d’Ell.\nSabem tenir delicadeses amb els altres? Sempre és al meu abast donar les gràcies, saber escoltar, saber fer una carícia quan l’altre està trist, fer companyia quan se sent sol, donar un cop de mà... Què m’impulsa a fer-ho?\n4- Finalment, hem vist que Jesús parla amb un llenguatge molt dur contra l’escàndol: tirar al mar, tallar-se la ma o el peu, treure’s l’ull... Aquestes paraules de Jesús són molt dures. Poques vegades parla així a l’evangeli. Contra qui van dirigides?\nEl qui mereix aquesta pena, és aquell que allunya els altres de Jesús. Es comprèn que sigui així, perquè allunyar algú de Jesús, és causar-li el dany pitjor: un dany definitiu, irreparable. És desfer l’obra de Crist, que ha vingut a portar la salvació a tots els homes i dones.\nSant Jaume, a la segona lectura, ens parla d’una de les coses que més escandalitzen, que més aparten de la fe les persones senzilles: la insensibilitat, d’aquells que es manifesten cristians, davant les necessitats dels pobres.\nI no pensem que les paraules de Sant Jaume van dirigides solament a les grans fortunes. Ens afecten a tots. Avui dia, tothom qui té feina i té uns ingressos assegurats és ric, si ens comparem amb els molts homes i dones que viuen en la inseguretat: immigrants, persones en atur, moltes viudes i pensionistes... I, evidentment, totes les víctimes de la fam i de la malaltia del Tercer Món.\nPer això, de tant en tant, hauríem de revisar la nostra vida a la llum de l’evangeli, per verificar si les nostres paraules, els nostres costums, la nostra manera de viure, la nostra sensibilitat envers les persones necessitades, impulsa als altres a acostar-se a Jesús o a més aviat apartar-se’n.\nAquestes imatges de treure’s l’ull o tallar-se la mà, no s’han de prendre, evidentment, al peu de la lletra. Però Jesús, amb aquest llenguatge tan radical, vol que entenguem que, de vegades, per ser fidels al seu evangeli, ens caldrà trencar hàbits i actituds que tenim molt arrelats i que costen de treure.\nIntentem de fer-ho i no tinguem por, perquè hi sortirem guanyant. El Senyor no es deixa vèncer mai en generositat. Sap donar el cent per u de tot allò que renunciem per amor a Ell.\nQui s’esforça per ser fidel a l’evangeli, viu amb esperança, i experimenta dintre del seu cor una pau i una alegria serena que res ni ningú no li podrà prendre.


Els administradors presenten el cartell musical de la Festa Major de Vilafranca | RTVVilafranca\nEls administradors presenten el cartell musical de la Festa Major de Vilafranca\nA banda dels diferents grups, han presentat un concurs adreçat a nens i nenes de 6 a 12 anys per fer l’estampeta de la Festa Major dels petits.\nEls cinc administradors de la Festa Major de Vilafranca han presentat el cartell complet de les actuacions musicals de cara a l’edició d’aquest 2019, després que en les darreres setmanes han anat desgranant alguns dels noms a través de les xarxes socials com ara Oques Grases, Green Valley, Sau30 o Buhos com a grups més destacats.\nLaura Pascual, en nom dels administradors, explica que han volgut fer una proposta el màxim de plural i equilibrat, que pugui arribar al màxim de públics i edats.\nA nivell musical, també es presentava la banda que acompanyarà la cercavila i les processons de la Festa Major d’enguany. Serà la Banda Mestre Montserrat de Vilanova i la Geltrú, que de fet ja va ser a la Festa Major fa uns quatre anys. El seu director, Emili Serrano, comentava que estaven il·lusionats de poder tornar a Vilafranca. Volen oferir un repertori variat per cercavila i processons, i de cara als concerts recuperar l’estil de les bandes valencianes i la música d’envelat.\nLa processó del 31 i l’acompanyament de les peces de tornada aniran a càrrec de la Banda de l’Escola Municipal de Música Maria Dolors Calvet.\nPer acabar, els administradors van anunciar també que preparen un concurs per tal que els nens i nenes puguin fer una estampeta per la Festa Major dels petits. Una novetat que vol complementar, com apunta Laura Pascual, les propostes que ja funcionen com el pregonet, la cercavila i els balls.\nLes bases per el concurs es podran trobar a la web de la Festa Major, i s’adreça a nens i nenes de 6 a 12 anys.\nbanda de música, cartell musical, Emilio Serrano, Festa Major 2019, Laura Pascual\nUn tribut a Aretha Franklin obrirà el 22è cicle Cava Jazz a Guardiola de Font-Rubí


Grenada Citizenship by Share Sanctuary a la platja de Fiji\nQuota comunitària tancada + Ciutadania de Granada\nComplex tancat creat per a aquells que estan preparats per convertir-se cada dia en una nova aventura. Totes les aventures necessiten una base d’origen i res pot ser més idíl·lic que la vostra residència privada de luxe al Fiji Beach Sanctuary.\nAquesta comunitat totalment tancada comprèn 2,8 hectàrees de natura verge i consta d’impressionants viles i condominis de dos dormitoris, a més de bells bungalows d’un dormitori, tots amb comoditats impressionants que fan la vida tan còmoda i agradable com un hotel de cinc estrelles. el Pavelló de Ioga i la Sala de Conferències Central, totalment equipades per menjar i entretenir.\nPerò esteu aquí per practicar aventures, no només per relaxar-vos de luxe; així que passegeu o agafeu la carretera privada fins a la bonica platja privada de 245 m i el moll privat totalment cuidat, tot aquí per assegurar-vos que la vida no només passi.


goterris: CIRCULAR A LA LAGUNA DEL MARQUESADO\nA Cuenca hi ha uns quants estanys d'origen kàrstic; la laguna de Uña, la de Talayuelas, las torcas, ... A la d'Uña ja vam estar fa uns anys i enguany li ha tocat el torn a una altra, la que li dóna nom al poble de Laguna del Marquesado.\nHi ha un sender marcat que ix des del poble remuntant el arroyo de la Laguna i fent la volta circular per a tornar al poble. Nosaltres però hem volgut estalviar un tros per defugir la calor i hem començat a caminar al punt on el sender es fa circular, a la partida del Charcón.\nDeixem el cotxe sota una gran noguera per a que no li pegue el sol i comencem la ruta pel camino de Zafrilla, que puja per la dreta quan es bifurca el camí que puja des del poble. Per l'esquerra retornarem una vegada completem la ruta.\nTravessem el arroyo o río de la Laguna i remuntem entre bancals d'horta que es rega de les aigües de la Laguna que fa d'embassament natural.\nCartell i geocaching.\nRemuntem uns metres el Tovar de la Laguna, barra tobàcia que tanca l'estany fent de represament natural, i allí mateix trobem un cartell que ens informa de les espècies vegetals que creixen als voltants i dins la laguna, algunes d'elles endèmiques d'este enclavament.\nDeixem enrere el cartell i continuem per la senda que fa la volta a la Laguna. Abans de travessar el barranco de la Laguna se'n separa per la dreta el camino de Zafrilla, antic camí de ferradura que es troba ja prou perdut. Nosaltres seguim recte i deixem a l'esquerra un senderol que retalla fent la volta més curta.\nCamino de los Cercados.\nLa vegetació canvia i a l'allunyar-nos un poc de l'aigua apareix un bosquet de roures i carrasques acompanyats de boix, però no dura massa. Quan retornem al nivell de l'aigua retrobem la vegetació de ribera.\nPassem per dalt la Fuente del Tejo, on hi ha una caseta construïda damunt de l'ullalet, i seguim un poc més fins a l'extrem nord de l'aiguamoll, travessant-lo per una pista que ens duu a la carretera de Valdemeca.\nAra la ruta segueix per la carretera cap al poble de Laguna del Marquesado.\nPassem per las Fuentecillas on hi ha un cartell de font i aprofitem per acostar-nos a una de les surgències a fer un glop d'aigua fresca abans de seguir acompanyats per l'ombra dels xopars de repoblació.\nLa Laguna des del nord.\nDeixem la ruta abans d'hora acostant-nos a la Laguna sota uns xops i travessant antics bancals erms.\nArribem així al punt on desguassa l'aigua per l'arroyo de la Laguna. Estem novament al Tovar de la Laguna però esta vegada retornem al cotxe per la vessant dreta.\nBusquem el camino de la Muela, per on continua la ruta marcada, i el seguim entre els bancalets de regadiu de la Huerta de la Laguna.\nHortetes a los Molinos.\nArribem a los Molinos, dos cases que ara han estat rehabilitades per a usar-les de segona residència. En la primera els xiquets disfruten amb els ànecs i ovelles que hi ha a un tancat, però no ens entretenim molt perquè ja estem a tocar del punt on havíem iniciat la ruta.\nPortal de mapas de Castilla la Mancha\nPublicat per goterris a 18:05\nEmilio Vera 24 de novembre de 2016, a les 19:42\nHola Xavier! Curteta però interessant i didàctica ruta. Les llacunes són paratges que escassegen a les nostres terres i sempre resulten atractives per aixó.\ngoterris 27 de novembre de 2016, a les 7:36\nEn este cas les llacunes càrstiques són més estranyes, i esta a més té una sèrie de singularitats botàniques que la fan molt especial.


Enric I. Canela » Blog Archive » Ara toca parlar amb els rectors sobre la reforma universitària\nAra toca parlar amb els rectors sobre la reforma universitària\nLlegia que la secretària d’Estat d’Educació, Montserrat Gomendio, ha explicat que el debat sobre la reforma de la Universitat espanyola començarà amb les converses amb els rectors i a partir d’aquí quedarà un llarg camí de debat amb els altres sectors implicats.\nHa indicat que la reforma es centrarà sobre els àmbits que són els punts més importants de la reforma educativa en l’àmbit universitari com són la governança, la selecció del professorat, l’avaluació, el finançament i les titulacions.\nDiu que la primera fase de discussions començarà a partir de les propostes realitzades pel comitè independent d’experts.\nBé, ara parlaran els rectors, segur. Del que no estic tan segur és que els escoltin.


L'estètica com a anestèsia per Plàcid Garcia-Planas • Mirador de les arts,\nL’estètica com a anestèsia\n“Quina mandra”, em diu.\nÉs un impecable fotògraf internacional al qual li he demanat un favor d’amic: que m’acompanyi al World Press Photo (WPPh). La història del món podria dividir-se entre allò que els mortals diuen en públic i allò que diuen en privat. La història dels fotoreporters, també. I m’interessa la seva visió íntima de la tragèdia. Perquè el WPPh és una gran tragèdia: a les seves fotos gairebé ningú hi somriu.\nJohn Moore, Crying Girl on the Border. Imatge guanyadora del World Press Photo of the Year.\nÉs un dissabte a la tarda i l’exposició està a petar de gent observant “les històries que importen”, com diu el lema del concurs. Fa tres anys tot eren imatges de migrants ofegant-se a la Mediterrània i envaint Europa. Aquest any, ni una. ¿S’ha evaporat tot aquest èxode? És una història que ja no “importa”? Què li importa exactament al públic que observa aquestes escenes?\n“En algun punt ens hem perdut –diu el meu amic davant la massa de visitants–. Em patina tanta gent mirant el dramatisme. No ho sé. Crec que hi ha altres formes de mostrar-lo”.\nI aquí comença el problema d’un exercici fotogràfic tan necessari com el WPPh. Aquest tipus d’exposicions no deixen de tenir un cert aroma de gent de països rics fotografiant gent de països pobres, de persones dels països ex colonitzadors fotografiant habitants de països ex colonitzats.\n“Un cop vaig fotografiar una jove migrant siriana –explica el meu amic–. Quan va veure la imatge publicada a la premsa nord-americana, em va escriure dient-me que ella no volia ser exposada d’aquella manera. No volia veure’s així”.\nQuè en pensa d’aquesta història la persona fotografiada? I el fotògraf? I l’observador de cap de setmana? Se sentirien còmodes tots els fotografiats en veure com estan exposats i com són observats?\n“Ara que volen treure el zoo de Barcelona, ¿no ens hauríem de replantejar la manera en la qual exhibim el dolor dels altres?”, Deixa anar el meu amic.\nA ell li agrada la fotografia guanyadora d’enguany, disparada per John Moore. Una nena plorant a la frontera entre Mèxic i els Estats Units. La imatge que va indignar al món per la despietada política de Trump de separar les mares dels seus fills.\n“Admiro el compromís de Moore amb la seva història –diu el meu amic–. Porta deu o dotze anys treballant-hi. En pocs fotògrafs veig aquest compromís. Però és el segon any consecutiu en què es premia una història que no acaba de passar a la foto: aquesta nena mai va ser separada de la seva mare”.\nLa fotografia que més li agrada al meu amic, però, és una de Philip Montgomery. Els estralls de la droga als Estats Units. Com treuen el cadàver d’un ionqui de casa seva.\n“Mira. Aquí està tot”, diu repassant amb la seva mirada i la seva mà la imatge. Com si fos un mapa. Un mapa en blanc i negre.\nPhilip Montgomery, September 18, 2017. De la sèrie Faces of an Epidemic.\n“Però el món no és en blanc i negre. El món real té colors”, replico.\n“Però és un blanc i negre real. Sense pretensions. La realitat mai és pretensiosa. Només el fotògraf és pretensiós. I aquest blanc i negre acaba sent més real que totes aquestes fotos saturades d’un color que acaba sent inventat”, respon tot assenyalant altres imatges llepades pel retoc. És fotogràficament sa passar-se més hores de postproducció que observant l’escena fotografiada?\n“Saps el que es busca amb tanta postproducció? Fer fotos guanyadores. En els últims anys hi ha hagut un boom de concursos fotogràfics que, cobrant, s’alimenten d’una demanda: la demanda de l’ego”, em diu.\nMário Cruz, Living Among what’s Left Behind.\n“Hi ha massa bellesa forçada -explica el meu amic-. Jo he vist, en l’èxode de fa quatre anys, fotògrafs despertant a un migrant que dormia a terra per demanar-li que seguís adormit però girat cap al primer sol del matí: donava més bellesa al seu cos”.\nLa bellesa forçada és el de menys davant d’altres forçaments: fa un parell d’anys, un dels fotògrafs premiats en aquesta edició va fer passar per víctima d’abusos sexuals a una dona índia que no era víctima de cap abús i a la qual va fotografiar sense explicar-li les seves intencions.\n“Amb prou feina hi ha històries de blancs europeus”, diu el meu amic, i en dir-ho observo la massa de blancs europeus tot mirant l’exposició anestesiats per l’estètica i penso que alguna cosa hi ha de miratge: a l’entrada hi han col·locat dues urnes de plàstic transparent per introduir-hi diners que ajudin a aquest enfocament fotogràfic. Com si fos per a una oenagé. És una oenagé? Hauria de ser-ho?, em pregunto sense saber què respondre’m.\n“Després de toooooooot el procés de selecció… aquesta és la millor fotografia?”, Se sorprèn el meu amic estirant la lletra “o” davant d’una, de dues, de tres, de quatre imatges.\nEn una altra gran exposició ens hem definit com a “creadors de consciència.” Ens ho hem de creure?\n“L’esport és, essencialment, acció, i aquí se sol exposar el drama personal”, diu el meu amic en l’espai de la fotografia d’esports. Es premia la cadira de rodes i se sobreexposa l’amputat.\nEn una altra gran i recent exposició –no era el World Press Photo– els reporters i fotoreporters ens hem definit com a “creadors de consciència.” Ens ho hem de creure?\nLa irresistible temptació de premiar el dolor fa que el dolor acabi impregnant tots els àmbits del concurs. I, al final, la sensació és que la imatge del famolenc puma atacant una pobra llama és –tècnicament i de concepte– la més autèntica de l’exhibició. La sensació que l’espai dedicat a la natura i els seus animals és la que menys respira a éssers engabiats. Engabiats en l’estètica o en la moral.\nIngo Arndt, Wild Pumas of Patagonia.\nJa al carrer, seguim comentant la tragèdia i el meu amic em regala una darrera reflexió. El problema és que tinc guixat tot el foli en què he anat prenent notes, no em queda cap racó en blanc: cerco el tiquet de l’exposició a la butxaca i li demano que em deixi la seva esquena per donar suport al paperet i anotar-hi el que m’acaba de dir…\n“Ni una puta menció a un puto fixer, els matxaques del lloc que et porten cap a la foto”, escric sobre la seva esquena.\nWorld Press Photo 2019. Mostra internacional de fotoperiodisme es pot visitar al CCCB, de Barcelona, fins al 26 de maig.


Catalunya es converteix en referent dels quiropteròlegs del món – Museu de Ciències Naturals\n19 desembre 2012 6 setembre 2017\nQuasi un centenar de persones de 24 països han assistit a l’International Symposium on the Importance of Bats as Bioindicators (ISIBB). Investigadors de l’Índia, Israel, Austràlia, Sèrbia, Costa Rica i un llarg etcètera han estat valorant el paper dels ratpenats com a indicadors de canvis globals provocats pel ser humà a la Terra.\nAquest congrès ha tingut lloc al nou Museu de Ciències Naturals de Granollers. A partir d’aquesta trobada es crearà una plataforma amb investigadors de tot el món per tractar de precisar millor les causes d’estrès i els indicadors que permeten detectar-les.\nAquesta informació l’hem extret de la web del Museu de Ciències Naturals de Granollers.\nbiodiversitatbioindicadorscanvi_climaticMuseu Ciències Naturalsratpenats\nPrevious Post Calcita cobaltífera\nNext Post L’admiratori, un espai per contemplar, reflexionar i relaxar-se


08 maig 2021 15:07\nJoan Riera | 10 febrer 2008\nEstà bé que el ministre Soria no descarti enviar doblers per a Son Espases. De moment no es veu, però en els pròxims trenta anys aquesta macroobra sortirà als balears per un ull i mig de la cara, a part dels disgusts que ha provocat i encara provoca fer una inversió tan impressionant damunt un torrent, a prop d'un monestir emblemàtic i amb l'oposició de la gent que viu pels voltants. No és una mica tard perquè ara Soria es faci el generós? Per què no formulà aquesta oferta l'estiu passat, quan la qüestió del solar cremava? Per què Madrid no va venir aleshores en defensa del seus companys socialistes balears per ajudar-los a comprar un solar acceptable per tothom, per car que fos? No. Soria es fa el bon al·lot ara, a poques setmanes de les eleccions, quan està en joc si continuarà o no de ministre, i quan a Son Espases hi ha set grues que fan feina a escarada. Tanta sort que de moment no plou perquè, al ritme que remouen la terra, si ara, en ple desenvolupament dels fonaments del projecte, pegava una ruixada forta, allò podria convertir-se en el llac Ness.\nEstam sempre amb les mateixes. Madrid «no descarta» ajudar. Al final els problemes i les ferides s'han de curar aquí. Estam més tots sols del que ens pensam.


Exigeixen les compareixences del president espanyol en funcions, Pedro Sánchez, la ministra de Defensa en funcions, Margarita Robles, i l’ex-director del CNI, Félix Sanz Roldán\nERC i JxCat han registrat conjuntament peticions per a la creació d’una comissió d’investigació al congrés espanyol sobre els atemptats de La Rambla i Cambrils. A més, l’han acompanyat de peticions de compareixença del president del govern espanyol en funcions, Pedro Sánchez, la ministra de Defensa en funcions, Margarita Robles, i l’ex-director del CNI, Félix Sanz Roldán. Els dos grups volen que s’esclareixin les informacions que revela Público sobre la relació entre els serveis secrets espanyols i l’imam de Ripoll Abdelbaki es-Satti, autor intel·lectual dels atemptats.\nEl portaveu d’ERC al congrés, Gabriel Rufián, ha exigit l’obertura de la comissió que els grups PP i PSOE van tombar. Sobre les compareixença Sánchez, Robles i Sanz Roldán, el diputat ha dit que cal que ‘donin unes explicacions que qualsevol demòcrata ha d’exigir i que en qualsevol país civilitzat i plenament democràtic haurien d’existir’. Aquesta qüestió, segons Rufián, ha de ‘preocupar tots els demòcrates pensin el que pensin’ perquè ‘quan hi ha un atemptat tan greu al teu país tinguis la bandera que tinguis al balcó vols saber què ha passat’. ‘Imaginin que es demostrés que els responsables de l’11-S tenien algun tipus de relació amb l’FBI… la gent al·lucinaria’, ha dit Rufián.\nLa portaveu de JxCat al congrés, Laura Borràs, ha afirmat que ‘sembla que les informacions confirmen la gravetat’ de la relació entre el CNI i l’imam de Ripoll. Tot plegat, segons Borràs, és una qüestió ‘de gran gravetat’ que s’ha d’esclarir ‘amb llum i taquígrafs’ com es faria ‘a qualsevol país civilitzat’. Ha recordat que a la comissió d‘investigació del parlament l’ex-secretari d’estat espanyol de Seguretat, José Antonio Nieto, va atribuir als Mossos la responsabilitat de no detectar la radicalització de l’imam de Ripoll i va negar que tingués coneixement d’aquesta relació. ‘Sembla que les informacions publicades ho confirmen i són fets d’enorme gravetat’, ha apuntat Borràs.\nEl Síndic també demana una explicació\nEl Síndic de Greuges, Rafael Ribó, també ha demanat al govern espanyol ‘una resposta oficial’ sobre els vincles que mantenia l’imam de Ripoll. Després de conèixer aquesta informació, s’ha dirigit al Ministeri de Defensa, al Ministeri de l’Interior i al Defensor del Poble ‘per demanar una resposta oficial i determinar en quina mesura aquest fet va dificultar o va impedir la necessària coordinació policial’.\nEl Síndic, que al novembre del 2017 ja va apuntar que havia informacions que indicaven al caràcter de confident de l’imam de Ripoll i que això podria haver tingut alguna repercussió negativa a l’hora de detectar la seva radicalització i prevenir els atemptats, reclama ara ‘una investigació exhaustiva i transparent sobre la condició o no d’Abdelbaki es Satty com a confident policial’.\nSobre les explicacions donades en relació amb els atemptats, el Síndic ha insistit en ‘la falta d’informació institucional que ha tingut la ciutadania’. ‘Els poders públics, cadascun des del seu nivell de responsabilitat, i sobretot el govern de l’estat i les corts generals, haurien d’haver abordat el tema públicament amb celeritat i transparència institucional’, retreu el defensor en un comunicat.\nEl Síndic apunta que “si bé és cert que el Parlament de Catalunya va crear la Comissió d’Investigació a l’abril del 2018, el congrés espanyol va tractar el tema en el marc de la Comissió de Despeses Reservades i, per tant, no ha estat accessible per a la ciutadania”.


Plataforma Serveis Públics Xirivella Sense Por : No els dónes l'esquena\nNo els dónes l'esquena\nTres marxes per a exigir el pagament al sector de l'atenció a la dependència\n- Eixiran des de tres punts diferents de València a les 11 hores i convergiran a les 12 en la Plaça de la Verge per a traslladar-se, després, al Palau de la Generalitat.\n- Demanen el mateix tracte de finançament que als concerts sanitaris i educatius i un pla de pagaments real i urgent.\nEls sindicats majoritaris CCOO i UGT- i les associacions representatives del sector d'atenció a persones majors –AECAS, AERTE, AVREP i LARES- han convocat una manifestació per a matí en la qual exigiran a la Generalitat Valenciana que pague al sector el deute que té acumulada.\nActualment, gran part dels operadors no tenen capacitat per a abonar els sous als treballadors ni pagar als proveïdors, després d'acumular entre 9 i 12 mesos d'impagaments per part del Consell, segons la tipologia de recursos, amb un deute global que supera els 100 milions d'euros.\nAquesta situació de desemparament contrasta amb la qual viuen altres sectors bàsics, com són els concerts sanitaris i educatius, els períodes dels quals de cobrament, encara que també excessivament dilatats, són menors que els registrats en l'atenció a persones majors. De fet, aquesta ràtio de retards en el cobrament és la major d'Espanya, sense que des del Govern Valencià s'haja traslladat al sector un pla de pagaments o s'hagen adoptat mesures per a esmenar el deute.\nPublicado por Plataforma Serveis Públics Xirivella en 6:10\nCEIP Rei En Jaume, CEIP Ramon y Cajal de Xirivella...\nRTVV, volen la nostra solitud que és el seu benefi...\nJa ho saps, a les 18:00, a la pl. de Sant Agustí\nLa Plataforma en defensa dels serveis públics de X...\nLa ciutadania com a enemiga.\n15 de novembre, 12 h a l'Ajuntament: RTVV no és ta...\nQUE NO ENS DESPISTEN!!\nDe RTVV al Sr. Fabra, passant pel Sr. Ortí i el no...\nDemocràcia, “politiqueo” i nou institut


N.59 17 de novembre de 2011\nLa intenció de l'empresa a l'hora d'instal·lar-se a l'edifici Eureka del Parc de Recerca UAB és operar en un entorn universitari i científic, per interactuar i crear llaços de col·laboració amb la Universitat, les empreses i el centres i instituts de recerca ubicats al Parc.\nEn aquest nou espai al Parc de Recerca UAB, establirà el cinquè laboratori acreditat del Grup per a l'anàlisi d'olors per olfactometria dinàmica (segons EN13725). A la vegada, instal·larà un laboratori de cromatografia de gasos i espectrometria de masses amb un port d'olor (GC-MS-O), especialitzat en detectar compostos a molt baixa concentració. Gràcies a aquesta tècnica d'alta resolució es podran detectar tan químicament com sensorialment, per exemple, els elements responsables de les males olors de les mostres analitzades. [+]\nNeixen dues noves spin-offs\nAquest mes de novembre, dues noves spin-offs s'han incorporat al Parc de Recerca UAB.\nCognicor Technologies és una empresa spin-off de l'Institut d'Investigació en Intel·ligència Artificial (IIIA-CSIC) que ha desenvolupat una plataforma on-line per a la resolució de conflictes entre dues parts mitjançant eines d'intel·ligència artificial. [+]\nAlibava Systems, spin-off del Centre Nacional de Microelectrònica (CNM-CSIC), desenvolupa i comercialitza un sistema per a mesurar i caracteritzar detectors de radiació de manera molt senzilla connectant-se a un pc per un cable USB i incloent un software de control. Serveix per diferents àmbits com el de la imatge mèdica, dosimetria i física. [+]\nInscriu-te a l'encontre de col·laboració empresarial COPIT\nL'acte constarà d'entrevistes programades entre empreses, entitats i grups de recerca afins, d'una durada màxima de 15 minuts, amb l'objectiu d'establir un primer contacte entre entitats amb opcions de poder treballar conjuntament, definir les bases per a una futura col·laboració i ampliar el mercat i les possibilitats de negoci.\nDemà finalitza el període d'inscripció a la jornada. 61 entitats ja han confirmat la seva assistència. Inscriviu-vos omplint el formulari. [+]\nEl proper 29 de novembre, el Parc de Recerca UAB organitza aquesta jornada per donar a conèixer les característiques de les accions Industry-Academia Partnerships and Pathways (IAPP), emmarcades en els ajuts Marie Curie de la Comissió Eutropea.\nEl IAPP pretén fomentar la cooperació entre organitzacions públiques de recerca i empreses privades mitjançant la creació d'un consorci per al desenvolupament d'un programa científic conjunt a través de l'intercanvi de personal.\nEts una empresa innovadora? Barcelona Activa posa a disposició de les empreses joves un espai que acollirà les 15 empreses més innovadores al SmartCity World Congress, que tindrà lloc del 29 de novembre al 2 de desembre. El congrés serà un punt de trobada entre professionals del sector, responsables d'administracions públiques i experts on es donaran les claus per entendre el funcionament i el desenvolupament de les ciutats del futur, conegudes com smart cities.\nPer més informació poseu-vos en contacte amb isabel.montals@barcelonactiva.cat\nProgrames i serveis de suport del CDTI per a empreses industrials i de serveis avançats a la indústria\nData: 22 novembre 2011, 10:00 a 14:00 h\nOrganitza: Parc de Recerca UAB, Parc Tecnològic del Vallès, Centre per al Desenvolupament Tecnològic Industrial (CDTI), amb el suport del Ministeri de Ciència i Innovació (MICINN), el Ministeri d'Indústria, Turisme i Comerç (MITYC) i l'APTE [+]\nX workshop sobre Mètodes ràpids i automatització en microbiologia alimentària (MRAMA)\nLloc: Sala d'actes de la Facultat de Veterinària - Universitat Autònoma de Barcelona (UAB), Bellaterra\nData: del 22 al 25 de novembre 2011\nOrganitza: Centre Especial de Recerca Planta de Tecnologia dels Aliments, Departament de Ciència animal i dels aliments, UAB [+]\nLloc: Passeig d'Isabel II 08003 - Barcelona\nData: 24 novembre 2011, 09.00h a 16.00h\nOrganitza: Biocat i la Cambra de Comerç de Barcelona [+]\nJornada de Innovación en Alimentación y Salud\nLloc: ESADE Creapolis, Sant Cugat del Vallès\nOrganitza: ESADE Creapolis i PIMEC [+]\nLloc: Recinte de Gran Vía. Avinguda de Juan Carlos I, 64. 08908 L'Hospitalet de Llobregat\nData: 29 de novembre al 02 desembre 2011\nOrganitza: Fira de Barcelona, Global Smart Cities Association (GSCA) [+]\nL'anàlisi del risc de les invasions biològiques en ecosistemes aquàtics\nLloc: Sala de Graus Facultat Biocièncie de la Universitat Autònoma de Barcelona\nData: 30 novembre 2011, de 09:00h a 17:45h\nOrganitza: CREAF [+]


Actualitzada 22/02/2021 a les 16:07\nLes lesions traumàtiques són un dels reptes més importants dels sistemes sanitaris. Depenent dels territoris, comporten un percentatge elevat dels motius d’alerta, que sempre se situa entre les tres primeres causes. A Catalunya, les morts traumàtiques són la tercera causa de pèrdua d’anys de vida; als EUA, són el primer motiu. Les autoritats i els mitjans de comunicació acostumen a preocupar-se per l’origen, ja sigui trànsit, laboral, esportiu, violència o accidentals d’altre tipus. Als metges assistencials ens solen preocupar els sistemes del cos que estan danyats. Per la seva banda, les autoritats sanitàries i els responsables dels dispositius de resposta es fan una altra sèrie de preguntes respecte a la mortalitat. Quan, quants, on i per què es produeixen les morts.\nD’aquestes dades s’extreu una conclusió inevitable: el més eficaç en nombre d’anys de vida salvats és actuar en la prevenció d’accidents, però un cop es produeixen la millor opció és fer-ho sobre la mortalitat precoç. En emergències parlem de la “Golden Hour”, l’Hora d’Or, és a dir, els primers 60 minuts post-lesió.\nEn conseqüència, el concepte clau és la cadena de supervivència: alerta, rescat, estabilització mèdica, trasllat a dispositiu útil i cures definitives. Totes i cada una de les baules d’aquesta cadena han de funcionar en temps i forma per assolir el millor resultat possible.


Fauna i flora | Fundació Catalunya - La Pedrera\nLes espècies més destacades són:\nGat mesquer (Genetta genetta)\nPetit carnívor d’origen africà, que ja forma part de la nostra fauna mediterrània. La llarga cua li aporta estabilitat per fer grans salts, amb els quals captura les preses: ocells, rosegadors i altres petits vertebrats.\nRapinyaire nocturn forestal que sol passar desapercebut, excepte pel seu cant misteriós i nocturn. Té el cap gros i arrodonit, sense «orelles».\nArbre de 15 m d’altura i de fullatge perenne. Té les fulles pinnades, de color verd obscur, i flors petites i vermelles. El fruit, la garrofa, és una beina de color castany obscur de 10 a 30 cm de longitud. Les llavors són de forma oval aplanada, comestibles, i s’utilitzen com a aliment per al bestiar.\nLes plantes aromàtiques tenen el seu protagonisme en la vegetació mediterrània. Emprades tradicionalment per les seves propietats, les aromàtiques tenen un paper clau en l’ecosistema.


Prova i error: Kirill Petrenko\nKirill Petrenko, és un director nascut a Rússia, jueu i nacionalitzat austríac després que els seus pares emigressin a aquest país. Fill de músics debutà de molt jove com a pianista. Un cop establert a Àustria inicià una brillant carrera, va ser Kapellmeister a la Volks Oper de Viena. L’any 2001 dirigí les quatre òperes de l’Anell dels Nibelungs en quatre dies consecutius. El 2013, 2014 i 2015 va ser cridat per fer el cicle complet de l’anell de Wagner al festival de Bayreuth. Això demostra per si sol el prestigi que havia adquirit perquè pocs directors tenen el privilegi de posar-se al front de l’esdeveniment, quasi sagrat, com és la catedral de Richard Wagner. L’orquestra està formada per músics de primer nivell de diverses orquestres alemanyes.\nQuant fou triat per substituir Simon Rattle, s’especulava amb la possibilitat que els músics de la Filharmònica de Berlin es decantessin per Gustavo Dudamel. Sempre que es produeix un relleu a Berlin, hi ha una justificada expectació per la importància del càrrec i el fet que siguin els membres de l’orquestra que decidiran el nom de qui serà, normalment per un llarg període, el seu director titular. Petrenko ha despertat gran entusiasme dins i fora l’orquestra, molt empàtic, comunicatiu, enormement expressiu, mostrant en tot moment l’alegria de fer tant bé la seva feina.\nLa tasca d’un director titular és complexa, ha de fer atractiva la temporada de concerts, equilibrant el repertori clàssic (com deia Bernstein de “long hair” o llarg recorregut) amb el de nova i no tant nova creació, convidar directors i solistes que enriqueixin la qualitat del conjunt i facin atractiva la temporada pel públic. No cal dir que amb la pandèmia sobreviure sense públic és dramàtic. Berlin i moltes orquestres, també l’OBC, transmeten en streaming els concerts; no és ni de lluny el mateix però no podem deixar morir la música, sortosament, el directe és insubstituïble.\nAvui l’escoltarem dirigint les Danses Simfòniques de West Side Story de Leonard Bernstein, en un enregistrament amb la Filharmònica de Berlin\nPublicat per Josep M.Cortina a 1/07/2022


Acredita't en ACTIC ~ A Manlleu Fem XarxaAcredita't en ACTIC ~ A Manlleu Fem Xarxa\nEl passat mes d’octubre, l’espai elCanal de l’Ajuntament de Manlleu va acollir un curs de preparació per a l’ACTIC mitjà. Dels 15 participants d’aquest curs, 7 ja s’han examinat amb èxit. L’acreditació ACTIC és un certificat de la Generalitat que permet als usuaris demostrar les seves competències en noves tecnologies davant de l’Administració o empreses privades.\nAquesta és la quarta edició que es fa d’aquest curs, adreçada a persones en situació d’atur i que està subvencionat per la Diputació de Barcelona. Cada any es fan dues formacions de 25 hores, als mesos de maig i octubre. Es tracta de cursos en format exprés, en horari intensiu durant una setmana.\nEl Punt TIC d’elCanal és centre col·laborador d’aquesta acreditació des de la seva posada en marxa l’any 2009. Si bé és factible que un/a aspirant pugui preparar-se pel seu compte l’ACTIC bàsic, és útil l’assessorament per accedir al mitjà. Per aquest motiu, des de l’OPE potenciem formacions d’aquest tipus que la Diputació promociona entre els ens locals.En aquests moments, les proves d’ACTIC es segueixen fent a l’espai d’elCanal, al carrer Baixa Cortada de Manlleu, però en les properes setmanes es traslladarà a la Biblioteca Municipal de Manlleu BBVA, al carrer del Pont.\nDurant aquest temps, s’han examinat a Manlleu 673 persones (406 del nivell bàsic, 227 del mitjà i 4 de l’avançat). La ràtio d’exàmens aprovats del nivell bàsic és d’un 67% i el del mitjà d’un 59%. A més de tenir un nivell de dificultat més elevat el nivell mitjà incorpora les competències de bases de dades i presentacions de diapositives.\nPodeu trobar més informació de l’acreditació al actic.gencat.cat}\nEnllaç permanent d'aquest article: https://femxarxa.cat/butlleti/2016/11/acreditat-en-actic/


Clauer fusta casament - "DOTS" - This Is Kool\n> CASAMENTS>Clauer fusta casament - "DOTS"\n-En el cas dels acabats "Filferro d'acer" i "Cordó d'ant de color", s'entregaran per una banda les plaques de fusta i per separat els filferros o cordons\nSi seleccioneu l'opció "Anella clauer platejada" (+0,9€/u) aquesta ja ve muntada a la placa de fusta\n-En l'opció "Cordó d'ant de color" els colors disponibles poden variar segons temporada. S'entregaran el mateix nombre de cordons de cada color, dels que tinguem disponibles. Si voleu saber els colors disponibles, o la possibilitat de fer-los tots d'un mateix color podeu contactar amb nosaltres i us informarem\n-Pots descarregar la PLANTILLA AQUÍ. Una vegada la tinguis completa, pots pujar l'arxiu al camp "Plantilla Emplenada" de l'apartat "Personalitza"\n-PACKAGING i MANIPULACIÓ: Si vols que t'enviem els clauers llestos per entregar, muntats i amb el packaging kraft amb missatge, dins la bosseta transparent, selecciona aquest "Extra" als camps de personalització del producte\nClauer fusta casament - "DOTS"\nPersonalitza el clauer perfecte amb una inicial perforada amb puntets i les vostres inicials i la data del casament.\nOferim tres possibles acabats: Filferro d'acer, Cordó d'ant de color o Anella clauer platejada.\nPackaging i Manipulació (+0,9€/u) - Clauers muntats + Suport kraft + Bossa\nFilferro d'acerCordó d'ant de colorAnella clauer platejada (+0,9€/u)\nFilferro d'acer Cordó d'ant de color Anella clauer platejada (+0,9€/u)\nSegell en sec, de 40mm de diàmetre, per a un gravat en relleu de gran qualitat. Un model elegant i modern, amb la il·lustració de les fulles d'Olivera, personalitzat amb les vostres inicials. Ideal per decorar sobres, invitacions o qualsevol tipus de paper i donar un aire molt sofisticat als detalls del casament. NOTA: El segell està pensat per a fer...


Els treballadors espanyols suporten un major esforç fiscal que la mitjana de la Unió Europea | Consumer\nEls treballadors espanyols suporten un major esforç fiscal que la mitjana de la Unió Europea\nGuanyen una mitjana de 22.802 euros anuals bruts, mentre que als països del nostre entorn aquesta xifra ascendeix a 34.000 euros\nData de publicació: Dimarts, 10deNovembrede2009\nEls treballadors espanyols realitzen un esforç fiscal superior a la mitjana europea, només superat per Itàlia i Portugal, ja que si bé la pressió fiscal (el percentatge de salari que es destina al pagament d’impostos) és menor respecte a la mitjana dels principals països veïns, el “sacrifici” és molt major en ser els sous mitjans més baixos, segons expliquen els Tècnics del Ministeri d’Hisenda (Gestha).\nEn l’actualitat, els espanyols guanyen una mitjana de 22.802 euros anuals bruts, mentre que la mitjana dels països del nostre entorn se situa en uns 34.000 euros, indica Gestha a partir de dades de l’OCDE.\nLa pressió fiscal sobre el salari mitjà espanyol es va situar en el 37,8% l’any 2008, la qual cosa va suposar una taxa cinc punts per sota de la mitjana europea (43,14%). Només els treballadors de Portugal (37,6%) i Irlanda (22,9%) suporten menor pressió fiscal que els empleats espanyols. En canvi, els treballadors d’Holanda (45%), Alemanya (52%), Finlàndia (43,5%) i Àustria (48,8%) estan sotmesos a molta major pressió fiscal que els treballadors del nostre país.\nEls treballadors i pensionistes ingressen el 75% de la recaptació total de l’Impost de la RendaPerò encara que Espanya es trobi entre els estats de menor pressió fiscal, el nostre país “és el territori de la Zona Euro on més ha crescut l’esforç fiscal de les rendes del treball en els últims cinc anys”, sense tenir en compte la recent pujada d’impostos anunciada fa poc més d’un mes per l’Executiu central.\nEn aquest sentit, Gestha adverteix que si es consideren els impostos que suporta un espanyol pel consum (IVA i Impostos Especials), la pressió fiscal sobre el salari mitjà s’elevaria des del 37,8% fins al 47,01%, i podria superar el 50% si s’afegeixen els pagaments mitjans dels impostos sobre successions o donacions, transmissions patrimonials, actes jurídics documentats, impostos municipals, taxes, entre uns altres.\nPressió fiscal “dual”\nIgualment, els Tècnics d’Hisenda consideren que la pressió fiscal no és homogènia per al conjunt dels ciutadans, i que existeix una pressió fiscal “dual”; d’una banda, la que suporten les rendes que poden ser ocultades com són les de les empreses i professionals i, per un altre, la que suporten les rendes “retingudes en origen” i, per tant, conegudes i recaptades per la Hisenda Pública.\nEn l’actualitat, els treballadors i pensionistes ingressen el 75% de la recaptació total de l’Impost de la Renda i declaren unes rendes anuals de 4.875 euros més que els professionals i els petits i mitjos empresaris, i al voltant de 6.833 euros més, si es compara amb els ingressos dels microempresarios.\nEls empleats i pensionistes van declarar el passat any 18.400 euros de mitjana, mentre que els petits i mitjos empresaris i els professionals liberals que declaren els seus rendiments en estimació directa van manifestar guanyar només 13.525 euros de mitjana, ?el que representa una prova evident de l’enorme frau fiscal que situa a Espanya en el segon o tercer lloc en el rànquing dels països més defraudadores de la Unió Europea?, assegura Gestha.\nDavant aquesta situació, Gestha diu considerar “prioritari” que els esforços del Ministeri d’Economia i Hisenda i de l’Agència Tributària de l’Estat se centrin fonamentalment a combatre el frau, “a través de l’adopció d’una sèrie de mesures organitzatives i estructurals molt més exigents que les actuals”.\neuros fiscal-ca media-ca presión fiscal-ca treballadors


Breu història de la pasta\nPasta és el nom genèric dels fideus, els macarrons, les burballes, els canelons, els raviolis, els espaguetis i productes similars, fets amb pasta de farina. També es diu pasta la massa preparada amb farina amb què es fan els productes abans esmentats. Els seus ingredients bàsics són la farina de blat, l’aigua, la sal marina, els ous, l’oli d’oliva, el tomàquet, el pebre bo, etc. Hi ha diverses varietats: la pasta pròpiament dita (pasta eixuta), la pasta amb farciment (raviolis, canelons...) i la pasta per a sopa (estrelles, lletres, fideus de cabell d’àngel...).\nConté hidrats de carboni complexos (midons), proteïnes, fibra, etc. El seu contingut de greixos i colesterol és baix. A la massa es poden afegir verdures (espinacs, pastanaga...) per enriquir-la amb sabor i amb elements nutritius. Es pot servir acompanyada de salsa de tomàquet, formatge rallat, etc. Els plats de pasta són senzills, nutritius i econòmics.\nL’origen de la pasta ha estat objecte d’un ampli debat al llarg del temps. Uns diuen que prové de la Xina, uns altres atribueixen la seva invenció als àrabs, uns tercers diuen que la pasta és originària d’Itàlia (Palermo), etc. La tesi més versemblant i amb més base empírica és la que estableix que és originària de la Xina, on és coneguda des del 2.000 aC. Recents troballes arqueològiques han descobert a la Xina fideus de mill de fa 4.000 anys.\nUna segona qüestió sotmesa a debat és la referent a l’època de la seva introducció a Europa. Segons uns és portada a Nàpols pels àrabs, uns altres atribueixen a Marco Polo la seva introducció a Europa el s XIII arran dels viatges que féu a la Xina. Tot amb tot, hi ha indicis que els grecs i els romans coneixien la pasta el s. III aC, en una època que és coherent cronològicament amb les aportacions derivades de les conquestes d'Alexandre el Gran a l'Orient Mitjà i a Pèrsia.\nEl s. XVI apareixen els fideus a Itàlia. A la Península Ibèrica s’estén el consum de fideus i es generalitza el seu ús el s. XVI. El XVII es construeixen a Itàlia les primeres màquines per a la fabricació de pasta. El producte esdevé un dels components més característics i singulars de la cuina italiana. El s. XIX les màquines de fabricació de pasta incorporen avenços força importants.\n“Ser de bona pasta” es diu d’aquella persona que té bon caràcter, és comprensiva i tolerant. En el llenguatge col·loquial la paraula pasta també significa diners.\nPublicado por Miquel en 4:03 No hay comentarios:


Les víctimes mortals de Freginals tenien entre 19 i 25 anys i set d'elles eren italianes - Empordà\nAccident d´autocar de l´AP-7\nLes víctimes mortals de Freginals tenien entre 19 i 25 anys i set d'elles eren italianes\nEl conductor, que ha hagut de ser ingressat a l´UCI, es va acollir al seu dret de no declarar davant dels Mossos\nACN 21.03.2016 | 12:06\nFamiliars de les víctimes de l´accident de l´AP-7 ACN\nLes 13 víctimes mortals de l´accident d´autocar registrat aquest diumenge a l´AP-7 a Freginals (Montsià) ja esta inicialment identificades, segons ha avançat aquest dilluns el conseller d´Interior, Jordi Jané. A l´espera de realitzar les pertinents comprovacions d´ADN i el reconeixement per part dels familiars, les víctimes mortals tenien entre 19 i 25 anys. Set d´elles serien d´Itàlia, dues d´Alemanya i, la resta, de Romania, França, Àustria i Uzbekistan. Jané ha confirmat que sis famílies ja es troben a Tortosa i s´espera que, durant el dia d´avui, s´adrecin al tanatori. En paral·lel, s´ha habilitat una sala d´acollida a l´Aeroport del Prat per atendre els familiars que arribin a Catalunya. Pel que fa a conductor de l´autocar, Jané ha avançat que ahir es va acollir al seu dret de no declarar davant dels Mossos d´Esquadra, on va comparèixer assistit d´un advocat.\nEl conseller d´Interior ha comparegut aquest dilluns a la delegació del Govern a Terres de l´Ebre després de mantenir una reunió de coordinació arran de l´accident registrat aquest diumenge al matí a l´autopista AP-7. Després que ahir s´enllestissin les autòpsies de les 13 noies que hi van perdre la vida, Jané ha assegurat que ja estan inicialment identificades. El conseller ha afirmat que hi ha una "altíssima probabilitat" que es tracti de set joves italianes, dues alemanyes, una romanesa, una austríaca, una francesa i una uzbeka. La més jove tenia 19 d´anys i, la major, en tenia 25.\nJordi Jané ha afirmat que s´han realitzat les gestions per contactar amb les famílies afectades i que, sis d´elles, ja es troben aquest dilluns al matí a Tortosa. Totes elles estan assistides per psicòlegs i els efectius d´emergència. El conseller ha explicat que els familiars s´adreçaran al tanatori municipal, a Jesús, per fer el pertinent reconeixement dels cossos. El cònsol d´Itàlia i representants dels consolats d´Alemanya, Suïssa, Japó i Uzbekistan també es troben a la ciutat.\nD´altra banda, s´ha habilitat una sala a l´Aeroport del Prat per acollir les famílies que van arribant a Catalunya. Allà, segons Jané, les famílies disposen del suport de dos psicòlegs i es posarà vehicles a la seva disposició perquè puguin traslladar-se al més aviat possible fins a la capital del Baix Ebre.\nEl conductor, ingressat a l´UCI\nEl conductor de l´autocar es manté ingressat a la Unitat de Cures Intensives de l´Hospital Verge de la Cinta de Tortosa després que, ahir, "s´anés trobant més malament", segons el conseller. Jané ha afirmat que l´home, un conductor amb molts anys d´experiència, es trobava ahir en un "estat d´angoixa" i, en una segona exploració mèdica, se li va detectar una contusió pulmonar que ha requerit el seu ingrés.\nA més, el titular d´Interior ha manifestat que el conductor va comparèixer aquest diumenge a comissaria, però es va acollir al seu dret de no declarar. L´home està acusat de tretze presumptes delictes d´homicidi per imprudència i, aquest dilluns a les 10, havia de declarar davant la jutgessa d´Amposta, però el seu estat de salut li ho ha impedit.\nEs manté la situació dels ferits\nEl conseller d´Interior ha afirmat que no s´han produït variacions significatives pel que fa a l´estat dels 23 ferits ingressats en diversos centres hospitalaris. Jané ha afirmat que alguna de les persones que es trobaven en estat crític ha millorat i ha passat a estar greu. Tot i això, "encara hi ha altres persones en estat crític i en estat greu", ha advertit el conseller, qui ha recordat que l´estat dels ferits correspon a una informació dinàmica, que va evolucionant amb el pas de les hores. El conseller ha avançat que els ocupants del turisme que també es va veure implicat en l´accident eren un home i una dona joves, veïns de Gavà i Badalona, que viatjaven en direcció sud.\nL´autocar havia passat "totes les homologacions"\nPel que fa a les causes del sinistre, el conseller d´Interior no ha avançat novetats respecte la investigació, atès que el cas es troba judicialitzat. Tot i això, el conseller ha afirmat que "no sabem si va ser per una causa humana o per una causa mecànica", però ha rebutjat que el sinistre es pugui atribuir a un suposat mal estat de la via. Jané ha recordat que les petjades de les rodes de l´autocar mostren que el vehicle es va adreçar perillosament a la dreta, que va fer un cop de volant "brusc" cap a l´esquerra, i que finalment va creuar la mitjana i va quedar travessat a la via en sentit contrari. També s´ha pres declaració als viatgers supervivents.\nJané ha afirmat que l´autocar sinistrat "havia passat totes les homologacions i no presentava cap deficiència tècnica coneguda". A més el conseller ha assegurat que els cinturons també estaven homologats i que el tacògraf del vehicle no indicava que el conductor no hagués respectat el temps de descans. "Si durant el temps de descans la persona que conduïa va poder descansar efectivament o no, no ho podem saber encara", ha afegit.\nCrida a la prudència al volant\nArran d´un accident "greu, tràgic i impactant per a tots", el conseller d´Interior ha fet una crida a la prudència a la carretera, de cara als milers de desplaçaments que es produiran amb motiu de Setmana Santa. El conseller ha recordat que no s´ha d´utilitzar el telèfon mòbil, ni conduir begut, drogat o sense haver descansat prou. A més, Jordi Jané ha fet una crida a cordar-se el cinturó de seguretat, especialment també als autocars.\nFinalment, el titular del Departament d´Interior ha manifestat el seu agraïment als jutjats de guàrdia de Tortosa i Amposta, als lletrats i a la resta de personal de l´Administració de Justícia, que ahir es van desplaçar fins al Centre de Comandament per prendre declaració als supervivents. El conseller també ha recordat l´espai de condol que s'ha habilitat a la UB, on estaven adscrites les víctimes i els ferits, i ha agraït la solidaritat de tots els ciutadans que s'han adreçat a donar sang.


Fer cultura a casa – CATzona\nFer cultura a casa\nHi haurà un abans i un després del coronavirus. Poc conegut, laustríac Ernst Fischer va ser un dels primers a teoritzar, en el seu llibre de més circulació, La necessitat de lart. El títol és el missatge. Fischer, destacat comunista amb idees pròpies, és a dir, heterodoxes, condemnava la cultura com a instrument de propaganda política i defensava, sacrilegi a Orient i Occident, la capacitat de tots els éssers humans per produir formes artístiques. També la imperiosa necessitat personal i universal de posar en pràctica les seves facultats de fer art. Podríem aprofitar el confinament per donar-li la raó, sobretot quan ja no sapiguem què més consumir o ens cansem de les omnipresents pantalles.


Bon humor a l'hora del vermut al Llantiol | Barcelona Cultura\nBon humor a l'hora del vermut al Llantiol\nVoleu riure una estona i, a la vegada, fer un vermut dominical? Al Llantiol tenen la fórmula perfecta per fer-vos feliços.\nNo ho deixeu per després de l'estiu, perquè aquest diumenge, 31 de juliol, al Llantiol fan l'última sessió de la temporada del Llantiol Vermut Club. La fórmula és senzilla però força efectiva: veniu a les 12 h, feu un vermut, mireu, escolteu i... rieu!\nÉs el que us proposen una tria de còmics, actors, actrius i humoristes que dediquen el diumenge a agafar el micro, obrir la boca i dibuixar-vos un somriure a la cara. És, de fet, un club de monòlegs on podeu trobar artistes que de vegades haureu vist ja a la televisió o al teatre o que potser esperen encara a ser descoberts.\nTot, mentre us preneu un vermut, us tiren una canya o us serveixen una llimonada inclosa en el preu de l'entrada, vosaltres trieu. A més, a la barra del teatre trobareu una carta de tapes que també podeu demanar i, després, endur-vos a la taula on seguireu gaudint d'uns monòlegs divertits que us ajudaran a rematar la setmana.\nÉs un espectacle per a públic adult, així que no és una proposta per a les famílies, avisem. Això sí, aquí els protagonistes són les ganes de riure i el bon humor. Prohibeixen entrar a la sala amb cares llargues o amb els problemes posats, així que esteu convidats a deixar-los a la porta.


El Consell Comarcal fomenta la compra pública responsable entre els ajuntaments de la comarca - Consell Comarcal del Vallès Occidental\nPortada > Actualitat > Notícies > El Consell Comarcal fomenta la compra pública responsable entre els ajuntaments de la comarca\nEl Consell Comarcal fomenta la compra pública responsable entre els ajuntaments de la comarca\nEl Consell Comarcal contempla com a línia de treball per als propers anys l’impuls i promoció de la responsabilitat social de les administracions públiques. En col•laboració amb els ens locals i agents del territori es treballarà per a articular mesures, actuacions i espais de cooperació que permetin avançar cap a un territori socialment responsable. De fet, l’agenda 2030 i el seu desplegament mitjançant els 17 Objectius de Desenvolupament Sostenible posa èmfasi en la importància de la implicació del món local en relació a l’assoliment d’objectius socials, com la qualitat del treball, i mediambientals a través de la generació de sinèrgies amb el món empresarial.\nAl llarg de l’any 2018 es va iniciar un procés de diagnosi, reflexió i treball conjunt sobre les línies estratègiques, mesures, recursos i activitats a impulsar conjuntament per tal d’afavorir una major responsabilitat social, mediambiental i econòmica a les administracions públiques. Aquest procés va comptar amb la amb la participació d’ajuntaments de la comarca així com també de nombroses entitats del sector de l’economia social i solidària rellevants del territori i va permetre elaborar el “Pla de responsabilitat social a les administracions públiques i a les empreses d’economia social i solidària”\nUna de les principals línies de treball identificades en aquest pla és la promoció de la compra i contractació pública responsable. Aquesta suposa per a les administracions públiques una oportunitat per a incidir positivament en el territori. La consideració estratègica que atorga la Llei 9/2017 (LCSP) a la contractació pública esdevé un element clau per a l’assoliment d’objectius socials, com la qualitat del treball, i mediambientals a través de la generació de sinèrgies amb el teixit empresarial en general però també, i molt especialment, amb el sector de l’Economia Social i Solidària.\nEn aquest context aquesta setmana el Consell Comarcal ha realitzat el taller formatiu “Estratègies per fomentar una compra pública responsable” en col·laboració amb l’Ajuntament de Sant Cugat del Vallès. Adreçat a personal tècnic de les administracions públiques de la comarca ha tingut com a objectiu facilitar i compartir els coneixements, recursos i eines per a incorporar criteris socials i mediambientals en les contractacions que es porten a terme des dels serveis públics locals.\nEs van explicar elements molt pràctics i exemples per tal que les assistents puguin conèixer casos d'aplicació real per a incorporar en els seus processos de contractació així com també es van analitzar les necessitats i dificultats per part de les empreses en aquests processos per tal de fomentar la participació especialment de les del sector de l’Economia Social i Solidària i les PIMES.\nCom a complement d’aquesta sessió i adreçada a entitats i empreses del sector d’Economia Social i Solidària, el proper 25 de novembre tindrà lloc el Taller “Com funcionen les licitacions? Aspectes clau per presentar-s’hi” en col·laboració amb l’Ajuntament de Terrassa i en el marc de les activitats de la Terrassa Cooperativa d’enguany.\nImatge del taller (368 kB)\nImatge del taller


Campanya 'Millor que nou, 100% vell' | Guia BCN: agenda d'activitats, directoris i cursos de Barcelona Campanya 'Millor que nou, 100% vell'\nUn dels primers objectius del Programa Metropolità de Residus Municipals (PMGRM) és la prevenció de residus. Per aquest motiu l'Entitat Metropolitana de Medi Ambient (EMA) està duent a terme una campanya per tal d'allargar la vida dels objectes, 'Millor que nou, 100% vell'.\nLa idea principal que es vol difondre és que un objecte nou no és millor que un de vell. Per aquest motiu promocionen les reparacions d'objectes i la compravenda de segona mà per tal de que els objectes que ja no utilitzem tinguin un nou propietari.\nAquesta campanya també vol promocionar el sector dels reparadors,\nrestauradors, botigues de segona mà i mercats de vell que són, al cap i a la fi, els que fan possible aquesta activitat comercial.\nPer assolir aquests objectius, des de l'EMA i amb el suport econòmic de l'Agència Catalana de Residus, han preparat diferents tipus d'accions:\n1. Un telèfon obert a la ciutadania, 93 506 95 66, on reben trucades de ciutadans que busquen adreces de tot tipus de reparadors/restauradors o adreces de botigues/mercats de segona.\n2. Materials divulgatius:\n− Estand de promoció per instal·lar a fires i diferents actes multitudinaris que és una mostra de diferents tipus d'objectes: recuperats de les deixalleries o del carrer que s'han reparat o restaurat i adquirits a botigues i/o mercats de segona mà.\n− Expositors que s'ubicaran a espais públics concorreguts\n− Persiana expositora que s'utilitza a mercats d'intercanvi, mercats\nsetmanals i d'altres actes.\n− Fulls genèrics amb informació general de la campanya\n− Fulls sectorials amb informació especifica dels municipis.\nÀrea Metropolitana de Barcelona - Àrea de Medi Ambient.\nC Número 62 Zona Franca, 16*18*lb\n934177177 24 h (Manteniment de Rondes:\nRonda de dalt i Ronda litoral)\nPunt Verd Mòbil *Plaça MaragallPl Maragall 14 (Sant Andreu)\nPunt Verd de Barri Col·laborador - Recuperació per al Reciclatge TabuencaC Guilleries 24 (Gràcia)


▷ Comparativa per: Xiaomi bateries | Informació JA 【2022】\nComparativa per: Xiaomi bateries\nXiaomi bateries és un bé que no ha de faltar en entitat, i ni de bon tros al teu domicili. Amb això es pot dir que els elements són els responsables que tot funcioni a tot rendiment.\nXiaomi bateries han de tenir qualitat i ajudar-te en totes les tasques que necessitis, ja siguin petites o més grans.\nSELECCIÓ1º MÉS VENUT\nXiaomi Bomba d'Aire Portàtil, Compressor de Bateria Digital Portàtil amb Sensor de Pressió Per Scooters, Motocicletes, Bicicletes, Automòbils, Pilotes\n0.1 Xiaomi Bomba d'Aire Portàtil, Compressor de Bateria Digital Portàtil amb Sensor de Pressió Per Scooters, Motocicletes, Bicicletes, Automòbils, Pilotes\n0.2 Xiaomi 20000mAh Redmi 18W Fast Charge Power Bank\n0.3 Xiaomi VXN4286GL POWERBANK REDMI Power Bank 10000MAH White\n0.4 Xiaomi POWERBANK 18W, Power Bank 3 10000MAH, Silver\n0.5 Xiaomi Redmi 9 - Smartphone de 6.53 "FHD +, 4 GB i 64 GB, Cambra quàdruple de 13 MP amb IA, MediaTek Heli G80, Bateria de 5020 mAh, 18 W de Càrrega ràpida, Gris [Versió ES / PT]\n0.6 Xiaomi POWERBANK MI 18W Fast Charge Power Bank 3 10000MAH Black\n0.7 Bateria Original Xiaomi BN31 per Xiaomi Mi5X / Xiaomi A1\n0.8 BABAKA Mini Power Bank 5000mAh PD18W QC3.0 Bateria Externa per a Mòbil USB C Alta Velocitat Carregador Portàtil ultracompacte per Android, iPhone, Xiaomi, Huawei, Samsung, Més\n0.9 Xiaomi Redmi Note 9 - Smartphone de 6.53 "FHD (DotDisplay, 4 GB RAM, 128 GB ROM, càmera Quad de 48 MP, Hotshot 3.5 mm, Headphone Jack, bateria de 5020 mAh) Midnight Grey [International Version]\n0.10 IEsafy Bateria Externa 26800mAh Power Bank amb 2 Sortida i 2 Entrada Carregador Mòbil Portàtil per Xiaomi Redmi Samsung Huawei i més Smartphone\n1 Aquí hi ha les Xiaomi bateries amb millor preu\n2 Mira ara les Xiaomi bateries més populars en línia\n3 Manual de compra d'Xiaomi bateries\n4 ¿Deseasxiaomi bateries? La nostra botiga virtual és la millor opció\n5 Revisa el que han experimentat els nostres compradors\n5.1 Xiaomi Bomba d'Aire Portàtil, Compressor de ...\n5.2 Xiaomi 20000mAh Redmi 18W Fast Charge Power Bank\n5.3 Xiaomi VXN4286GL POWERBANK REDMI Power Bank ...\n5.4 Xiaomi POWERBANK 18W, Power Bank 3 10000MAH, ...\n5.5 Xiaomi Redmi 9 - Smartphone de 6.53 "FHD +, 4 GB i ...\n5.6 Xiaomi POWERBANK MI 18W Fast Charge Power Bank 3 ...\n5.7 Bateria Original Xiaomi BN31 per Xiaomi Mi5X / ...\n5.8 BABAKA Mini Power Bank 5000mAh PD18W QC3.0 ...\nInflating the ball, no cal revisar a través de pressing; inflat i un temps per assolir ...\nPantalla digital per detectar la pressió i el temps de prova abans de prendre les notes\nL'aliatge d'alta precisió permet una compressió de fins a 150 psi per mesurar la força de ...\nCan be charged by a power bank; un jurat meravellós està totalment preparat, pel que és ...\nNo requereix alimentació externa quan es treballa petita carry amb el teu cotxe, és fàcil de posar ...\nCapacitat: 20000 mah\nSegur per portar a l'avió\nCàrrega ràpida bidireccional 18 w\nSortides Micro-USB i USB\nPlaca de gestió de l'energia d'òptim qualitat\nCorrent màxima de 5.1V / 2.6A\n14 x 7 x 1.5 cm; 200 grams\nCompatible amb Portàtil, Tablet, Smartphone\nXiaomi Redmi 9 - Smartphone de 6.53 "FHD +, 4 GB i 64 GB, Cambra quàdruple de 13 MP amb IA, MediaTek Heli G80, Bateria de 5020 mAh, 18 W de Càrrega ràpida, Gris [Versió ES / PT]\nRedmi setembre; La increïble sèrie Redmi t'ofereix la millor experiència, continuant el llegat dels seus ...\nSistema d'imatges millorat, Cambra quàdruple de 13 MP amb IA i Càmera frontal selfie 8 MP\nRedmi setembre compta amb una pantalla HD + DotDisplay de 9 "amb certificació de llum blava baixa TÜV ...\nProcessador MediaTek Heli G80, processador de 8 nuclis d'alt rendiment\nBateria millorada de 5020 mAh (typ), pots gaudir d'una energia duradora; Juntament amb la càrrega ...\nAquests productes d'última generació t'ajudaran aa gaudir de la noves tecnologies com mai ...\nAmb aquesta gamma de productes podràs instal·lar amb facilitat i de forma eficaç sense problemes\nProducte de la marca Xiaomi\nBateria Original Xiaomi BN31 per Xiaomi Mi5X / Xiaomi A1\nBateria BN31 compatible amb Xiaomi meu A1, El meu 5X, i Redmi Note 5A. No és compatible amb altres ...\nNO compatible amb el meu 5!\nBABAKA Mini Power Bank 5000mAh PD18W QC3.0 Bateria Externa per a Mòbil USB C Alta Velocitat Carregador Portàtil ultracompacte per Android, iPhone, Xiaomi, Huawei, Samsung, Més\n【Només 1 cm Més Ample Que El Llapis labial】 Amb el pes més lleuger de 98g i només 7,9 * ...\n【2 Sortides Ràpides de PD18W & QC3.0】 Sortides de USB i type-C poden carregar simultàniament dues ...\n【USB-C Entrada & Sortida Bidireccional】 USB C amb 5V / 3A, és de fins a 18W, només triga 3 hores ...\n【Segura & fiable】 Admet protecció contra sobrecàrregues, sobrecàrregues, sobretensions, ...\n【Un Íntim Regal Per Viatge】 És exterior negre, molt petit i lleuger. Es pot portar-lo a l'...\nXiaomi Redmi Note 9 - Smartphone de 6.53 "FHD (DotDisplay, 4 GB RAM, 128 GB ROM, càmera Quad de 48 MP, Hotshot 3.5 mm, Headphone Jack, bateria de 5020 mAh) Midnight Grey [International Version]\nPantalla: 6.53 ", 1080 x 2340 píxels\nProcessador: Mediatek Heli G85 2GHz\nCàmera: Room, 48MP + 8MP + 2MP + 2MP\nIEsafy Bateria Externa 26800mAh Power Bank amb 2 Sortida i 2 Entrada Carregador Mòbil Portàtil per Xiaomi Redmi Samsung Huawei i més Smartphone\n【Alta Capacitat】 Power bank 26800mAh pot carregar Xiaomi Redmi Note8, Samsung Galaxy M20, ...\n【2 Port d'entrada】 Entrades de micro USB i tipus-C, pot adaptar-se de manera flexible a ...\n【2 Port d'Eixida】 Els ports de sortida detecti de manera intel·ligent seu dispositiu i ...\n【Els seus Company Millor】 Aquest carregador mòbil portàtil compleix amb els requisits de seguretat de la ...\n【Segura amb protecció múltiple】 garanteix la seguretat de l'usuari mitjançant sobrecàrrega, ...\nAixí que si vols el millor de Xiaomi bateries no has de sortir del teu domicili, ja que pots comprar el que necessites en línia. D'aquesta manera es tindrà a l'oficina de treball, al col·legi oa la teva casa de forma ràpida i no haurà d'anar a comprar-ho a qualsevol establiment. Són diverses les coses que pots anar fent mentre arriba la teva paquet, d'aquesta manera tot serà molt més pràctic.\nAquí hi ha les Xiaomi bateries amb millor preu\nEl millor de tot és que el procés és molt amè, sense inconvenients. De fet, els costos són els més destacats que pots trobar en qualsevol part que vengui Xiaomi bateries. Així tindràs més alternatives per triar el teu model, i és una cosa que no ha de faltar en una botiga en línia.\nAquest Xiaomi bateries precises només les pots veure amb un distribuïdor que asseguri tot el que desitges per estar content amb la teva adquisició, només així tot estarà en complet ordre en tot el procés. Els estalvis de coses operatives seran altament considerables, Ja que no hauràs de sortir de casa teva per obtenir el que necessites.\nI com el que desitges és justament rapidesa, tot el veuràs amb un ordre precís per realitzar la teva compra molt més pràctica. Et sorprendràs!. Ja sigui per a la teva oficina, llar o una altra àrea laboral, aconseguiràs tot més pràctic del que et penses. No hauràs de tenir problemes buscant, tot serà qüestió d'instants.\nVeu fotos, suggeriments i descripcions que t'ajudaran a prendre l'elecció més útil per a la teva butxaca, a el mateix temps que compleix les teves requeriments, els avantatges d'aquest mètode de compra per Internet són increïbles? i no has de ignorar.\nA més, no pots deixar passar un assessorament perfecte per veure el que vulguis molt més ràpida, o si tens exigències molt particulars. No hi ha res com disposar d'ajuda especial quan es tracta de buscar Xiaomi bateries en línia. D'aquesta manera, la teva compra estarà sent cuidada des de l'inici.\nMira ara les Xiaomi bateries més populars en línia\nTots coneixen que avui en dia tot es mou de manera diferent en les oficines, ja no és com abans (I ni parlar de la vida d'estudi). Cada vegada veus molts més dispositius especials super moderns, però hi ha diversos articles bàsics que encara segueixen sent indispensables en qualsevol ambient d'empresa o educatiu.\nEstàs buscant Xiaomi bateries? Acabes d'arribar a el lloc perfecte. Et garantim que la recerca serà molt més plaent del que penses, ja que portem varietat, economia i el millor suport per a tu.\nÉs possible que el Xiaomi bateries que vols trobar s'hagi acabat o no estigui existent a la nostra botiga en la línia. Pren-lo amb calma, pots contactar-nos al nostre suport i gustosament et escoltarem i farem tot el probable per ajudar-te a trobar el que busques.\nManual de compra d'Xiaomi bateries\nA l'hora de comprar Xiaomi bateries és normal que et sentis dubtós sobre quin producte adquirir o no. A causa d'això t'oferim aquest manual. D'aquesta manera l'adquisició serà més adequada i amb èxit. Presa en compte el següent:\nPer prevenir que et arribin productes durant tants dies, el més adequat és que totes teus adquisicions les facis al mateix instant i en un mateix local.\nTingues present realitzar un pressupost i calcula basant-se el mateix què pots adquirir o no.\nUna altra recomanació molt útil és que compris només això al que li donis un ús i que en realitat necessitis.\nSi els teus articles els adquireixes per paquets, garanteixes durada, a més vas a estalviar diners i temps.\nSi vols saber més particularitats sobre l'article, tracta de revisar les promocions de diversos venedors, en general les marques més reconegudes són les que proporcionen informació molt més precisa.\nNo et deixis portar molt pels preus baixos, fixa't en adquirir models d'eficiència i durabilitat.\n1n Causa: Utilitza les promocions que puguin treure el cap.\n2n Argument: Envia a la teva cistella el model que vas decidir adquirir.\n3r Consideració: Perquè el teu adquisició sigui perfecta assegura't de facilitar les dades correctes quan facis el pagament.\n4n Causa: Per acabar, només et cal tenir paciència a que el teu producte arribi a casa teva.\n¿Deseasxiaomi bateries? La nostra botiga virtual és la millor opció\nLa nostra botiga online és líder en comercialització de productes i materials per a la llar. Disposem de coneixement en el sector i sabem quins són els més aptes productes que convertiran la teva oficina a un lloc més agradable.\nPer estar a l'tant amb el planeta, ens disposem a presentar els nostres Xiaomi bateries en l'univers en línia, El que et assegura una impressió de compra molt més fàcil i agradable. També, amb el suport de l'manual d'adquisició, El client pot fer una compra efectiva i reeixida.\nDisposem per a tu d'una llarga llista de models de mobiliari d'oficines, qualsevol altra cosa que busquis la pots trobar a la nostra botiga virtual. Com pot resultar complicat aconseguir un sol article entre massa opcions, la nostra botiga online junta tots els materials en diferents categories perquè et resulti molt més ràpid trobar el que vols.\nRevisa el que han experimentat els nostres compradors\nT'ensenyem els comentaris sobre els nostres articles per part dels nostres clients:\nTot genial, magnífic servei i atenció, i Xiaomi bateriasson just el que em feia falta. Jordi.\nVaig aconseguir trobar el Xiaomi bateries que necessitava. Em va agradar la plataforma en línia, senzilla d'utilitzar, espero tornar a adquirir per aquí. Alfredo.\nL'eficiència de Xiaomi bateries no té comparació amb cap altra botiga online. Excel·lent material, molt bo i sobretot a bon cost, tornaré a comprar més coses, perquè en realitat m'ha encantat tot.. Daniel.\nXiaomi Bomba d'Aire Portàtil, Compressor de ...\nXiaomi VXN4286GL POWERBANK REDMI Power Bank ...\nXiaomi POWERBANK 18W, Power Bank 3 10000MAH, ...\nXiaomi Redmi 9 - Smartphone de 6.53 "FHD +, 4 GB i ...\nXiaomi POWERBANK MI 18W Fast Charge Power Bank 3 ...\nBateria Original Xiaomi BN31 per Xiaomi Mi5X / ...\nBABAKA Mini Power Bank 5000mAh PD18W QC3.0 ...\nComparativa: les és bateries externes\nAdquirir • bateries externes mòbil\nLlistat Top • bateries mòbils\nCompra • bateries portàtils mòbil\nPlaques solars i bateries reutilitzades per posar rentadora…\nMillor Preu de • carregador de bateries mòbil\nUn investigador veloç per activar totes les possibilitats…\nL'extracció de minerals per bateries, amb jack de la meitat…\nCategories Accessoris d'informàtica Navegació d'entrades\nComparativa de ✪ Xiaomi auriculars bluetooth\nComparativa per ➤ Xiaomi cascs


Badanotis :: El Círcol acull la presentació del llibre 'Els dragolins i en Turnemi pastisser'\nEl Círcol acull la presentació del llibre 'Els dragolins i en Turnemi pastisser'\nBasat en la gimcana 'On són els dragolins?' que Bèsties de Foc i la Dramàtica del Círcol organitzen durant les festes de maig és el nou conte de l'Anna Ariño i la Georgina González\nClara Bayo - 11/05/2015 07:08\nEl teatre del Círcol ha acollit aquest dissabte 9 de maig la presentació del llibre 'Els dragolins i en Turnemi pastisser' escrit per l'Anna Ariño i il·lustrat per la Georgina Gonzàlez. Es tracta d'un conte basat en la gimcana 'On són els dragolins?' que Bèsties de Foc i la Dramàtica del Círcol organitzen durant les festes de maig i que ara arriba plasmat en un llibre que forma part d'una col·lecció que vol difondre les tradicions i les històries de Badalona a través de la lectura.\nEl primer conte 'Els pescadors i el dimoni' va ser el punt d'inici d'aquest projecte engrescador. En aquell moment, abril de 2014, es publicava el primer conte del tàndem Ariño-González, un treball a quatre mans amb l'objectiu de fer arribar a tots els nens i nenes de la ciutat la tradició de la Cremada del Dimoni. Una experiència que va tenir molt bona acollida i va significar el punt de partida des d'on les seves autores decidiren fer créixer la iniciativa obrint-la a altres persones i a nous projectes. Així va néixer el segon llibre 'El fanalet d'en Tasi' amb la Dolors Sabater i l'Anna Riera; i que explica per què els infants van a rebre als Mags d'Orient amb un fanalet de llum.\nAra, durant aquestes festes de maig 2015 surt a la llum el tercer llibre de la col·lecció 'Els dragolins i en Turnemi pastisser' on, a banda de la història, apropen als més petits, tradicions com per exemple per què a Badalona als 'xuxos' els hi diem 'turmeni' i ho fan a través de la lectura i les il·lustracions, part important del conte.\nEl conte és por trobar a les llibreries Saltamartí, El Full, la Girafa Negra i Abacus Badalona.


Bodes - Trencanous\nSegurament el dia del teu casament serà un dels dies més importants de la teva vida. Un record que quedarà marcat per sempre en la memòria. Al Trencanous som especialistes en tot tipus de bodes i sabem el que necessites per fer d’aquell dia un de molt especial. Des de les figuretes del pastís, fins a les invitacions per als convidats. Dóna un cop d’ull a tot el que t’oferim i si vens amb una idea prefixada, al Trencanous la farem realitat.\nSabem que cada parella és diferent, amb uns records únics que la distingeixen de la resta de parelles. Per aquest motiu hem decidit que les invitacions, aquell primer detall que s’entrega, han de transmetre allò què els nuvis van sentir en un moment molt especial. Per això, treballem intensament en la personalització de les invitacions.\nArriba l’hora de triar els detalls del vostre enllaç, necessiteu tenir molt clar que és el que voleu, què pot agradar i començar-ho a buscar. Al Trencanous comptem amb els millors col·laboradors de detalls nacionals i internacionals, per fer possibles tots els vostres suggeriments o trobar el detall que rememori aquell dia.\nI no només els adults, també els més petits es mereixen un record especial. A tots ells els podem omplir de llaminadures i sorpreses amb les quals gaudiran com mai. Però si no sou massa de dolços, disposem d’alternatives a les llaminadures que no deixaran indiferent ni a petits ni a grans. Vine al Trencanous i descobreix-les.\nVoleu amenitzar el moment del ball? Un racó del vostre aperitiu? Doncs no us ho penseu dues vegades. Veniu a recollir els complements que us proposem al Trencanous per decorar un Photocall divertit i digne de “Hollywood”, on tothom voldrà fer-se una fotografia i tenir un record divertit del vostre gran dia.\nPerquè un dia com el del vostre enllaç desperta molts sentiments, sobretot als nuvis, però també els convidats els tenen a flor de pell. Així que al Trencanous us proposem el racó dels desitjos: un espai on cadascun d’ells us podrà deixar un missatge i/o fotografies, per deixar empremta i recordar aquest dia de la manera més emotiva.\nEn un gran esdeveniment compta fins a l’últim detall. Per això al Trencanous us assessorem, us donem idees i us ajudem a triar els complements més adients per a cada moment: pai-pai, para-sols, “pomperos“, protectors de talons, photocall, confeti… Vosaltres gaudiu del dia, nosaltres ens ocupem de tot.


'Picades contra el vidre', el llargmetratge sobre la transformació a les escoles - À Punt\n'Picades contra el vidre', el llargmetratge sobre la transformació a les escoles\nÉs obra de la productora valenciana SUICAfilms en coproducció amb À Punt Mèdia.\n08 de novembre 2019 - 00:00\nPicades contra el vidre és el títol del documental que segueix i mostra durant tot un any l'experiència amb lalumnat de 1r d'ESO a l'institut Cotes Baixes d'Alcoi. Una revolució gairebé a cegues amb l'objectiu, sempre desitjat, però menys vegades posat en pràctica, de millorar la societat des de la base. Professors que s'oposen radicalment, dubtes entre aquells que sí que volen canviar, escepticisme per part de molts pares i mares, i la descoberta íntima d'alguns dels alumnes ixen a la llum en aquest nou treball dels directors Pepe Andreu i Rafa Molés. Andreu i Molés són els autors del documental Five days to dance (2014) que, des d'un projecte de dansa, proposava ja un canvi de perspectiva en l'educació.\nEn aquest nou llargmetratge participen veus tan destacades com les del mestre César Bona, primer espanyol nominat als popularment anomenats premis Nobel de l'Educació i, també, la del gran divulgador britànic Ken Robinson.\nPicades contra el vidre mostra, a més, l'exemple d'altres tres centres escolars a Madrid, Catalunya i Galícia, on aquesta revolució transformadora de la societat fa anys que, silenciosament, ja està en marxa. L'objectiu és que l'escola servisca perquè les noves generacions transformen el món per a convertir-lo en un lloc millor. Però no en el futur sinó ja en el present, trencant els murs de les escoles i convertint l'alumnat en ciutadans actius i influents en el seu entorn.\nEl documental és obra de la productora valenciana SUICAfilms en coproducció amb À Punt Mèdia i rep el suport de l'Institut Valencià de Cultura.\nPicades contra el vidre es va presentar dins el Festival Internacional de Cinema de Madrid i ara arriba a València. L’estrena serà hui divendres 8 de novembre a les 20:30 hores, als Cines Lys, i després de la projecció tindrà lloc un col·loqui amb els directors del film. La pel·lícula romandrà en els Lys de València cada dia fins al 14 de novembre.\nEl documental es podrà veure també, entre d’altres, en sales de cinema de Madrid, Barcelona o Elx durant els mesos de novembre i desembre.


Actuacions 2016 – Cor Scandicus\nEnllaç a informe d’activitats Cor Scandicus 2016\nEnllaç a video resum de les activitats:\n23 de desembre de 2016 (Equipament Vienesos-El Masnou): Cantada de nadales\nCor Scandicus va interpretar cançons de Nadal conjuntament amb el Cor Infantil i Juvenil Marunesco durant els actes del Caga Tió.\n16 de Desembre de 2016 (Sala Joan Comellas – Edifici Centre del Masnou):\nConcert inaugural del cicle de concerts “Música + Cultura = El Masnou”, amb Joan Espina al violí i Miguel Ángel Dionis al piano, que van oferir una interessant vetllada musical amb una selecció de temes de bandes sonores de cInema.\nUna vetllada de cinema, amb Miguel Ángel Dionis i Joan Espina – 16 Desembre 2016\n11 de Desembre de 2016 (Església de Sant Pere-El Masnou): Concert de Nadal de Cor Scandicus, interpretant el Gloria RV 589 de A. Vivaldi i repertori de cançons de Nadal acompanyats pel cor Loiola Gospel Cor, la soprano Paula Sánchez-Valverde, la mezzosoprano Teresa Martínez i amb Miguel Ángel Dionis acompanyant al piano.\n10 de Desembre de 2016: Cor Scandicus va interpretar cançons de Nadal al mercat de Santa Llúcia del Masnou.\n27 de Novembre de 2016: Cor Scandicus va participar a la IV Jornada d’Entitats del Masnou mostrant les seves activitats i cantant una mostra del seu repertori.\n22-24 Octubre 2016: Viatge de Cor Scandicus a Wemding / Nördlingen (Ries-Alemanya). Intercanvi amb la coral Donna Canta.\nVista aèria de Nördlingen\nFoto de grup de Cor Scandicus i Donna Canta\nCor Scandicus durant la seva actuació a la Weinfest de Wemding\n3 Juliol 2016: Concert a Vienesos (El Masnou), cloenda d’exposició A TOTA VEU relativa a immigració al Masnou organitzada per Òmnium Cultural. Lectura de poemes del món combinada amb música coral.\n2 Juliol 2016: Concert de Festa Major al Parc del Llac (El Masnou) amb la banda de jazz Old Cats. Repertori de música pop arranjat per banda de jazz, solistes i cor.\n4 Juny 2016: II Festival de Música del Masnou – GLORIA RV 589 de A. Vivaldi i repertori per orquestra i solistes.\n22 Maig 2016: Assaig obert GLORIA RV 589 de A. Vivaldi al Casal Loiola de Barcelona en col·laboració amb Loiola Gospel Cor i acompanyats per Irune Liberal al piano. Accés per invitació.\n10 Maig 2016: Acte de Graduació de la promoció 2015 del Grau en Psicologia al paranimf de la Universitat de Barcelona. Enllaç al video de la cerimònia (Cor Scandicus intervé a l’inici i als minuts 1h3′ i 1h23′).\n18-Març 2016: Clausura de la celebració del II aniversari de l’Òmnium Alella-El Masnou-Teià.\n13-Març 2016: Trobada de corals “Lleida canta a l’oli” (Les Borges Blanques).\n10-Gener 2016: Concert de Reis a l’Església de Sant Pere (El Masnou) amb Loiola Gospel Cor i el Cor Infantil i Juvenil UNESCO-Masnou, amb videos d’algunes de les interpretacions…\nEnllaç a video “Mary had a Baby”, amb Paula Sánchez-Valverde de solista:\nEnllaç a video “Aurtxo Seaskan”, amb Mar Carrero de solista:


Hostel Flensburg Flensburg Alemanya - Ofertes d'hotels amb els MILLORS DESCOMPTES EN LÍNIA\nZur Exe 23, Duburg, Flensburg, Alemanya, 24937 - Veure al mapa\n"Comfortable bed. Direct access to terrace."\nLlit Individual en Dormitori Compartit amb Bany Compartit ( Single Bed in Dormitory Room with Shared Bathroom)\nBé 6,9 (543 comentaris)\nMés informació sobre Hostel Flensburg\nOferint allotjaments de qualitat al compres, els restaurants, la cultura districte de Flensburg, Hostel Flensburg és una selecció popular tant per oci com per negoci. Des d'aquí, els viatgers poden gaudir d'un fàcil accés a tot el que aquesta viva ciutat ofereix. També són a fàcil accés Aeroport Flensburg-Schäferhaus.\nHostel Flensburg ofereix un servei impecable i compleix amb totes les exigències dels més experimentats viatgers. Mentres estan allotjats en aquestes meravelloses instal.lacions, els clients poden gaudir de instal.lacions per a minusvàl.lids, magatzem d'equipatge, habitació familiar, instal.lacions de barbacoa, bar.\nA més, totes les habitacions ofereixen una gran varietat de comoditats com ara calefacció, balcó/terrassa, aparell de televisió, aparell de televisió LCD/pantalla de plasma, TV satèl•lit/cable per satisfer els clients més exigents. Durant el dia podeu gaudir de l'atmòsfera relaxant de parc infantil, jardí. Hostel Flensburg és un lloc ideal d'estada pels viatgers que busquin encant, comfort i facilitat a Flensburg.\nPersonalet 😄 super sød og smilende og meget hjælpsom og dejlig morgenmad 👍 et ok værelse\nDejligt men der manglede et ryge rum og rengøringen på værelset mangelfuld ellers super godt hjælpsomt smilende personale og god morgenmad 😃😃👍


Compromís retrau al PP que "vincule el plurilingüisme amb conspiracions que sols ells imaginen" - Diari La Veu\nEscriba el número 496160\n28 octubre 2019 17:02h\nRobles assegura que la normativa és molt "participada" tant per professors com per les famílies. / EUROPA PRESS\nVALÈNCIA. La diputada i portaveu de Compromís a la Comissió d'Educació i Cultura de les Corts Valencianes, Papi Robles, ha afirmat que el Partit Popular "vol crear conflicte on no hi ha" arran del tancament de la comissió bilateral del govern espanyol per a estudiar un recurs a la Llei de Plurilingüisme. En un comunicat, Robles ha retret al grup popular que vincule el plurilingüisme "amb conspiracions que només ells imaginen", després de les declaracions de la diputada del PP Beatriz Gascó sobre la suposada incitació al "nacionalisme" de la llei.\n"La Llei de Plurilingüisme ja està rodant i millorant el sistema educatiu valencià pel que fa a l'aprenentatge de llengües i, de fet, no hi ha hagut cap mobilització convocada per sindicats ni professionals de l'ensenyament", ha assegurat Robles. Des de Compromís, asseguren que aquesta normativa "és una llei molt participada, tant per professionals de la pedagogia i de l'ensenyament de llengües com, per descomptat, per les famílies a través dels Consells Escolars".\nDe fet, la diputada de la coalició ha volgut destacar que el coordinador de la ponència de la Llei de Plurilingüisme per les Universitats Valencianes, Vicent Pasqual, ha dissertat sobre l'assumpte al País Valencià i, fins i tot, ha escrit un llibre sobre el tema que va ser prologat per l'exconseller del Partit Popular Alejandro Font de Mora.\nEn el comunicat, Robles afirma que precisament, al pròleg del llibre, l'exconseller del PP lloava el valor científic i pedagògic dels treballs de Pasqual. "Ens sembla increïble com el PP canvia de parer sobre el treball de les persones segons els interessa en la seua estratègia de posar mal i crispar els ànims", critica la diputada.\n"Mentre el PP vol vincular el plurilingüisme amb conspiracions que només ells [els populars] imaginen, des del Botànic i des de la Conselleria que dirigeix Vicent Marzà treballen per a donar les mateixes oportunitats a tots els xiquets i xiquetes valencians perquè quan acaben l'educació obligatòria siguen competents en almenys tres llengües: valencià, castellà i anglès", ha conclòs la diputada de Compromís, Papi Robles.\nEscriba el número 192793